open-index/open-wikipedia-markdown huggingface dataset:
എൻ. ബാലമുരളീകൃഷ്‌ണൻ

2015 ൽ കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം നേടിയ ചിത്രകാരനാണ് **എൻ. ബാലമുരളീകൃഷ്‌ണൻ**.
## ജീവിതരേഖ
ചെട്ടിക്കുളങ്ങര സ്വദേശിയായ എൻ. ബാലമുരളീകൃഷ്‌ണൻ 1963ലാണ്‌ ജനിച്ചത്‌. മാവേലിക്കര രാജാരവിവർമ്മ കോളേജിൽ നിന്നും ചിത്രകലയിൽ നാഷണൽ ഡിപ്ലോമ ലഭിച്ച അദ്ദേഹം അക്കാദമി മുൻ നിർവ്വാഹക സമിതി അംഗമായിരുന്നു. മുൻപ്‌ കേരള ലളിതകലാ അക്കാദമിയുടെ സംസ്ഥാന അവാർഡ്‌ ലഭിച്ചിട്ടുള്ള അദ്ദേഹം അക്കാദമി വിവിധ കാലഘട്ടങ്ങളിൽ സംഘടിപ്പിച്ച ദേശീയ സംസ്ഥാന കലാ ക്യാമ്പുകളിൽ പങ്കെടുത്തിട്ടുണ്ട്‌. അദ്ദേഹത്തിന്റെ ശീർഷകമില്ലാത്ത അക്രിലിക്‌ ക്യാൻവാസ്‌ ചിത്രത്തിനാണ്‌ മുഖ്യപുരസ്‌കാരം ലഭിച്ചിട്ടുള്ളത്‌.
## പുരസ്കാരങ്ങൾ
*കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം(2015)
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:ആലപ്പുഴ ജില്ലയിൽ ജനിച്ചവർ
ടി. സന്തോഷ്‌ മിത്ര

2015 ൽ കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം നേടിയ ചിത്രകാരനാണ് **ടി. സന്തോഷ്‌ മിത്ര** (ജനനം 1968).
## ജീവിതരേഖ
1968-ൽ തൃശ്ശൂരിലാണ്‌ സന്തോഷ്‌ മിത്രയുടെ ജനനം. തൃശ്ശൂർ കോളേജ്‌ ഓഫ്‌ ഫൈൻ ആർട്‌സിൽ നിന്ന്‌ നാഷണൽ ഡിപ്ലോമ ലഭിച്ചിട്ടുള്ള അദ്ദേഹത്തിന്‌ മുൻപ്‌ അക്കാദമിയുടെ ഓണറബിൾ മെൻഷൻ അവാർഡ്‌ ലഭിച്ചിട്ടുണ്ട്‌. അക്കാദമിയുടെ നിരവധി കലാ ക്യാമ്പുകളിലും പ്രദർശനങ്ങളിലും പങ്കെടുത്തിട്ടുള്ള സന്തോഷ്‌ മിത്രയുടെ ഭൂമിയുടെ അവകാശികൾ എന്ന മിക്‌സഡ്‌ മീഡിയ ചിത്രത്തിനാണ്‌ മുഖ്യപുരസ്‌ക്കാരം ലഭിച്ചിട്ടുള്ളത്‌. കാലിക്കറ്റ്‌ യൂണിവേഴ്‌സിറ്റിയിൽ ഫോട്ടോഗ്രാഫി യൂണിറ്റിൽ ആർട്ടിസ്റ്റ്‌ ഫോട്ടോഗ്രാഫറായി അദ്ദേഹം സേവനമനുഷ്‌ഠിക്കുന്നു.
## പുരസ്കാരങ്ങൾ
*കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം(2015)
## അവലംബം


വർഗ്ഗം:കേരളത്തിലെ ചിത്രകാരന്മാർ
വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:1968-ൽ ജനിച്ചവർ
വി.പി. സജികുമാർ

2015 ൽ കേരള ലളിതകലാ അക്കാദമിയുടെ ശില്പകലയ്ക്കുള്ള മുഖ്യ പുരസ്കാരം നേടിയ കലാകാരനാണ് **ഇ. പ്രജിത്‌** (ജനനം 1993).
## ജീവിതരേഖ
ആലപ്പുഴ സ്വദേശിയായ സജികുമാർ വി.പി.യുടെ ടെൻ തൗസന്റ്‌ ഫയർ പോയിന്റ്‌ എന്ന ശില്‌പം അവാർഡിന്‌ അർഹമായിരുന്നു.
## പുരസ്കാരങ്ങൾ
*കേരള ലളിതകലാ അക്കാദമിയുടെ ശില്പലയ്ക്കുള്ള മുഖ്യ പുരസ്കാരം(2015)
## അവലംബം


വർഗ്ഗം:ശിൽപ്പികൾ
വർഗ്ഗം:കേരള ലളിതകലാ അക്കാദമിയുടെ ശിൽപ്പത്തിനുള്ള പുരസ്‌കാരം ലഭിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
മണ്ഡ്യ ജില്ല

ഇന്ത്യൻ സംസ്ഥാനമായ കർണാടകത്തിലെ  ഒരു ജില്ലയാണ്  **മണ്ഡ്യ**  1939-ൽ രൂപീകൃതമായ മണ്ഡ്യ ജില്ലയിലെ പ്രധാന പട്ടണം മണ്ഡ്യ ആണ്. 2011-ജില്ലാ ജനസംഖ്യ 18,08,680 ആയിരുന്നു

## ഭൂമിശാസ്ത്രം
തെക്ക് മൈസൂർ ജില്ല, പടിഞ്ഞാറ് ഹാസൻ ജില്ല, വടക്ക് തുംകൂർ ജില്ല, കിഴക്ക് രാംനഗർ ജില്ല എന്നിവയാണ് അതിർത്തികൾ. 

## അവലംബം

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:മൈസൂർ ഡിവിഷൻ
പത്മ നദി

**പത്മ നദി** പശ്ചിമബംഗാളിലെ ഫറാക്ക പിന്നിട്ട്‌ 40 കിലോമീറ്ററുകൾ ഒഴുകിയ ശേഷം ഗംഗ കൈവഴികളായി പിരിയുന്നു.പത്മ എന്ന പേരിലറിയപ്പെടുന്ന കൈവഴി ബംഗ്ലാദേശിലെക്ക് ഒഴുകുന്നു.പശ്ചിമബംഗാളിലുടെ ഒഴുകുന്ന കൈവഴിയാണ് ഭാഗീരഥി. ബംഗാളിലെ ഹുഗ്ലി ജില്ലയിൽവെച്ച് ഭാഗീരഥി പത്മയുടെ കൈവഴിയായ ജലാങ്ങിയുമായി കുടിച്ചേരുന്നു. തുടർന്ന് **ഹുഗ്ലി നദി** എന്നറിയപ്പെടുന്നു. കൊൽക്കത്ത നഗരം ഹുഗ്ലി നദിയുടെ തീരത്താണ്.
## അവലംബം

## External links
* 

വർഗ്ഗം:ഇന്ത്യയിലെ നദികൾ
വർഗ്ഗം:പശ്ചിമ ബംഗാളിലെ നദികൾ
ബഹിരാകാശ വിമാനം

ഒരു വിമാനം പോലെ പറന്നുയർന്ന്  ജെറ്റ് എൻ‌ജിന്റെയും റോക്കറ്റ് എഞ്ചിന്റെയും സംയുക്ത സഹായത്തോടെ ബഹിരാകാശത്തിൽ ഒരു വിമാനം പോലെ തിരിച്ചിറങ്ങാൻ സാധിക്കുകയും ചെയ്യുന്ന (horizontal takeoff and landing) ബഹിരാകാശ വാഹനത്തെയാണ് **ബഹിരാകാശ വിമാനങ്ങൾ** (Spaceplane) എന്ന് വിളിക്കുന്നത്‌. അടുത്ത തലമുറയിലെ ബഹിരാകാശ വാഹനങ്ങളായാണ് ഇവയെ കണക്കാക്കുന്നത്. റോക്കറ്റ് സഹായത്തോടെ കുതിച്ചുയരുകയും വിമാനം പോലെ പറന്നിറങ്ങുകയും ചെയ്യുന്ന ഷട്ടിലുകളുടെ അടുത്ത ചുവടാണ് ഇത്തരം വിമാനങ്ങൾ. ബഹിരാകാശ യാത്രക്കുള്ള ചെലവ് വളരെയധികം കുറക്കാൻ സാധിക്കും എന്നതാണ് ഇവയുടെ പ്രത്യേകത. എന്നാൽ അതി സങ്കീർണ്ണമായ സാങ്കേതിക വിദ്യ ആവശ്യമെന്നതിനാൽ പൂർണ്ണ അർത്ഥത്തിൽ പ്രവർത്തന യോഗ്യമായ ബഹിരാകാശ വിമാനങ്ങൾ ഇതുവരെ നിർമ്മിക്കപ്പെട്ടിട്ടില്ല. നിരവധി രാജ്യങ്ങളും സ്വകാര്യ കമ്പനികളും അടക്കം കൊണ്ട് പിടിച്ച ഗവേഷണത്തിലാണ്.

വർഗ്ഗം:ബഹിരാകാശവാഹനങ്ങൾ
ക്ലിപ്പർ

റഷ്യ വികസിപ്പിക്കുന്ന അടുത്ത തലമുറയിലെ ബഹിരാകാശ വാഹനമാണ് **ക്ലിപ്പർ** ബഹിരാകാശ വിമാനം. ആറു പേരെ വഹിക്കാൻ ശേഷിയുള്ള ഈ ബഹിരാകാശ വിമാനം വികസന ഘട്ടത്തിലാണ്. 

## അവലംബം

വർഗ്ഗം:അവലംബം ഇല്ലാത്ത താളുകൾ
വർഗ്ഗം:ബഹിരാകാശവാഹനങ്ങൾ
അവതാർ

ഇന്ത്യ വികസിപ്പിക്കാൻ ഉദ്ദേശിക്കുന്ന ബഹിരാകാശ വിമാനമാണ് **അവതാർ**() (from "**A**erobic **V**ehicle for Transatmospheric Hypersonic **A**erospace **T**r**A**nspo**R**tation"). ഇതിന്റെ പ്രവർത്തനങ്ങൾ പ്രാരംഭ ഘട്ടത്തിലാണ്. ഈ നിലയിൽ പോയാൽ തന്നെ 2025ഓടെ മാത്രമേ നിർമ്മാണം പൂർത്തിയാക്കാൻ കഴിയുമെന്ന് പ്രതീക്ഷിക്കുന്നു.

## അവലബം

വർഗ്ഗം:ഇന്ത്യയുടെ ബഹിരാകാശപദ്ധതികൾ
മിസാവോ ഒകാവ

ലോകത്തെ ഏറ്റവും പ്രായമേറിയ വ്യക്തിയായി അംഗീകരിയ്ക്കപ്പെട്ടിരുന്ന വ്യക്തിയായിരുന്നു ജപ്പാൻ കാരിയായിരുന്ന**മിസാവോ ഒകാവ** . മാർച്ച് 5, 1898 – ഏപ്രിൽ 1, 2015).ജിറോമൊൺ കിമുറായുടെ മരണശേഷമാണ് മിസാവോ ഈ സ്ഥാനത്തേയ്ക്കു വന്നത്.ലഭ്യമായ വിവരങ്ങൾ പ്രകാരം ഇതേവരെ ഭൂമുഖത്ത് ജീവിച്ച ഏറ്റവും പ്രായം കൂടിയ അഞ്ചുപേരിൽ ഒരാളും മിസാവോ ഒകാവയാണ്.

## അന്ത്യം
2015 ഏപ്രിൽ 1നു തന്റെ 117 അം ജന്മദിനം കഴിഞ്ഞ്  ഒരു മാസത്തിനുള്ളിൽ മിസാവോ ഒകാവ അന്തരിച്ചു.

## അവലംബം

വർഗ്ഗം:ഗിന്നസ് പുസ്തകം
ഹാഷിംപുര കൂട്ടക്കൊല

1987 മേയ് 22ന് രാത്രി ഉത്തർപ്രദേശിലെ മീററ്റിൽ ഉണ്ടായ ഒരു വർഗീയ സംഘർഷത്തിന്റെ മറവിൽ മീററ്റിൽ നിന്ന് 2 കിലോമീറ്റർ അകലെയുള്ള *ഹാഷിംപുര* മോഹല്ലയിലെ 42 മുസ്‌ലിം വിഭാഗത്തിൽ പെട്ട യുവാക്കളെ ഉത്തർപ്രദേശ്‌ അർദ്ധ സൈനിക വിഭാഗമായ പി.എ.സി (PAC - Provincial Armed Constabulary) ട്രക്കിൽ കയറ്റിക്കൊണ്ടുപോയി വെടിവെച്ചുകൊന്ന്‌ നദിയിൽ തള്ളിയ  സംഭവമാണ് **ഹാഷിംപുര കൂട്ടക്കൊല** എന്നറിയപ്പെടുന്നത്. ഇന്ത്യയിൽ മുസ്‌ലിം മത വിഭാഗത്തിനെതിരെ നടന്ന ഭരണകൂട ഭീകരതകളിൽ പ്രധാനപ്പെട്ട ഒന്നായി ഇതിനെ കണക്കാക്കുന്നു.
## കേസിന്റെ  വിധി
28 വർഷത്തെ വിചാരണക്ക് ശേഷം പ്രതികളായ പോലീസുകാരെ 2015-ൽ  കോടതി  സംശയത്തിന്റെ ആനുകൂല്യം നൽകി പ്രതികളെ വെറുതെ വിട്ടത് വിവാദമായിരുന്നു. എന്നാൽ 31 വർഷത്തിന് ശേഷം 2018 -ൽ വിചാരണക്കോടതി ഉത്തരവു തള്ളിയാണു ഹാഷിംപുരയിൽ കലാപം നിയന്ത്രിക്കാനെന്ന പേരിൽ ന്യൂനപക്ഷ മതവിഭാഗത്തിലെ 42 പേരെ കൂട്ടക്കൊല ചെയ്ത സംഭവത്തിൽ ഉത്തർപ്രദേശ് സായുധ പൊലീസ് സേനയിലെ 16 മുൻ ഉദ്യോഗസ്ഥർക്കു **ഡൽഹി ഹൈക്കോടതി** ജീവപര്യന്തം തടവുശിക്ഷ വിധിച്ചത്‌.ഉത്തർപ്രദേശ് സർക്കാർ, ദേശീയ മനുഷ്യാവകാശ കമ്മിഷൻ, കൂട്ടക്കൊലയിൽനിന്നു രക്ഷപ്പെട്ട സുൾഫിക്കർ നസീർ എന്നിവരുടെ അപ്പീലിലാണ് ഉത്തരവുണ്ടായത്.19  പ്രതികളുണ്ടായിരുന്ന കേസിൽ മൂന്നുപേർ  വിചാരണയ്ക്കിടെ മരിച്ചു. കൊല്ലപ്പെട്ടവരുടെ ബന്ധുക്കളുടെ അപേക്ഷയിൽ സുപ്രീംകോടതി നിർദ്ദേശപ്രകാരമാണു കേസ് ഡൽഹിയിലേക്കു മാറ്റിയത്.

കൊല്ലപ്പെട്ടവരുടെ ബന്ധുക്കൾ നീതി തേടി 31 വർഷമാണു കാത്തിരുന്നതെന്നും സർക്കാരിന്റെ സാമ്പത്തിക സഹായം അവരുടെ നഷ്ടത്തിന് പകരമാവില്ലെന്നും കോടതി ചൂണ്ടിക്കാട്ടി.

## പുതിയ വെളിപ്പെടുത്തലുകൾ
ഹാഷിംപുരയിൽ പോലിസ് നടത്തിയ കൂട്ടക്കൊലയുടെ ഇരകൾക്കു നീതിനിഷേധിക്കുന്നതിൽ കേന്ദ്രത്തിലെയും സംസ്ഥാനത്തെയും കോൺഗ്രസ് സർക്കാരുകൾ ഒത്തുകളിച്ചെന്ന് കേസിന്റെ അന്വേഷണത്തിൽ ആദ്യഘട്ടത്തിൽ പങ്കാളിയായ മുൻ പോലിസ് ഉദ്യോഗസ്ഥൻ വിഭൂതി നാരായൺ റായി വെളിപ്പെടുത്തുകയുണ്ടായി. സംഭവം നടന്ന കാലത്ത് ഗാസിയാബാദ് എസ്.എസ്.പി. ആയിരുന്നു അദ്ദേഹം.

## പുറം കണ്ണികൾ
* ഹാഷിംപുരയിൽ 28 വർഷങ്ങൾക്ക് മുമ്പ് സംഭവിച്ചതെന്താണ്? 
* ഹാഷിംപുര കൂട്ടക്കൊല: പിന്നാമ്പുറ സത്യങ്ങൾ 
## അവലംബം

വർഗ്ഗം:കൂട്ടക്കൊലകൾ
വർഗ്ഗം:ഉത്തർപ്രദേശ്
വർഗ്ഗം:ഇന്ത്യയിലെ കൂട്ടക്കൊലകൾ
വർഗ്ഗം:മീററ്റ്
വർഗ്ഗം:ഇന്ത്യ 1987-ൽ
വർഗ്ഗം:പോലീസ് കസ്റ്റഡിയിലെ കൊല
വർഗ്ഗം:മത ഹേതുവായ അതിക്രമങ്ങൾ
വർഗ്ഗം:മനുഷ്യാവകാശ ലംഘനങ്ങൾ
വർഗ്ഗം:ഇന്ത്യയിലെ മുസ്ലിം വിരുദ്ധ അതിക്രമങ്ങൾ
ഇൻഫന്റ് ജീസസ് കത്രീഡൽ

കൊല്ലം ജില്ലയിലെ തങ്കശ്ശേരിയിൽ 1614ൽ പോർച്ചുഗീസുകാർ സ്ഥാപിച്ച ഒരു റോമൻ കത്തോലിക്കാ ദേവാലയമാണ് ഇൻഫന്റ് ജീസസ് കത്രീഡൽ. നിലവിൽ കൊല്ലം രൂപതയുടെ പ്രൊ കത്രീഡൽ കൂടിയാണിത്. 1661ൽ ഡച്ചുകാർ കൊല്ലത്തിന്റെ നിയന്ത്രണമേറ്റെടുത്തപ്പോൾ തകർത്ത പള്ളി, 1789ൽ കാർമൽ മിഷണറിക്കാർ പുനർനിർമിച്ചു Bom Jesu Church എന്നു പേരുമാറ്റി. ബിഷപ് ജെറോമിന്റെ ഭൗതികാവശിഷ്ടങ്ങൾ അടക്കം ചെയ്തത് ഇവിടെയാണ്.

## അവലംബം


വർഗ്ഗം:കൊല്ലം ജില്ലയിലെ ക്രിസ്ത്യൻ പള്ളികൾ
വർഗ്ഗം:1614
നോമ്പ് (ക്രിസ്തീയം)

ആശയടക്കം എന്നതിന് ഔദ്യോഗിക രൂപം നൽകിയാണ് **നോമ്പ്** അഥവ **നൊയമ്പ്** അവതരിപ്പിച്ചിട്ടുള്ളത്. വിശ്വാസികൾ ഉപവാസം, ആശയടക്കം, മംസാഹരവർജ്ജനം, ആഡംബരങ്ങൾ ഒഴിവാക്കൽ, ബ്രഹ്മചര്യം എന്നിവയിലൂടെ നോയമ്പ് ആചരിക്കുന്നു. നോമ്പ് കാലത്ത് ഇറച്ചിയും മീനും വർജ്ജിക്കുക എന്നതൊക്കെയാണ് സാധാരണ ആവശ്യപ്പെടുന്നത്. നോമ്പിന് എന്തൊക്കെ വർജ്ജിക്കണമെന്ന് കൃത്യമായ രൂപരേഖയൊന്നുമില്ല, അതുകൊണ്ട് തന്നെ പ്രാദേശികമായും വ്യക്തിപരമായും വ്യത്യസ്ത ഭക്ഷണ പാനീയങ്ങളാണ് വർജ്ജിക്കുന്നത്. അതിൽ മദ്യം, പുകവലി തുടങ്ങിയ ലഹരി പദാർത്ഥങ്ങൾ ഉപേക്ഷിക്കുന്നവർ മുതൽ സൈബർ ലോകത്തെ പ്രവർത്തനങ്ങൾ ഉപേക്ഷിക്കുന്നവർ വരെ നീണ്ട് നിൽക്കുന്നു. നോമ്പ് കാലത്ത് ഏതെങ്കിലും ഒരു സമയത്തെ ഭക്ഷണം പൂർണ്ണമായും ഉപേക്ഷിക്കുക, വെള്ളിയാഴ്ച ഒരു നേരം മാത്രം ഭക്ഷണം കഴിക്കുക, സൂര്യാസ്തമയം വരെ ഭക്ഷണപാനീയങ്ങൾ പൂർണ്ണമായും വർജ്ജിക്കുക, ആഡംബര ജീവിതം ഒഴിവാക്കുക തുടങ്ങി നോമ്പിന് വിവിധങ്ങളായ രൂപങ്ങളാണുള്ളത്. കുട്ടികളും പ്രായമായരും അസുഖമുള്ളവരും ഒഴിച്ച് എല്ലാവരും നോമ്പ് അനുവർത്തിക്കണമെന്നാണ് പറയുന്നതെങ്കിലും നോമ്പ് ഒരു നിർബദ്ധ ആചാരമായി സഭകളിൽ കാണുന്നില്ല.

ക്രിസ്തീയ സഭകളിൽ വിവിധങ്ങളായ ആചാരനുഷ്ടാനങ്ങളുള്ളതുപോലെ നോമ്പ് ആചരിക്കുന്ന കാര്യത്തിലും വ്യത്യസ്ത രീതികളും വ്യത്യസ്ത സമയക്രമങ്ങളുമാണുള്ളത്. എല്ലാ സഭകളും എല്ലാവിധ നോമ്പുകളും ആചരിക്കുന്നുമില്ല.

ഒരു കാരണം, വിശുദ്ധ ബൈബിളിൽ ഇങ്ങനെ കാണുന്നു: "വരുംകാലങ്ങളിൽ, ചിലർ കപടാത്മാക്കളിലും പിശാചിന്റെ പ്രബോധനങ്ങളിലും ശ്രദ്ധയർപ്പിച്ചുകൊണ്ട്‌ വിശ്വാസത്തിൽനിന്നു വ്യതിചലിക്കുമെന്ന്  ആത്മാവ്‌ വ്യക്തമായിപ്പറയുന്നു." "അവർ വിവാഹം പാടില്ലെന്നു പറയുകയും ചില ഭക്ഷണസാധനങ്ങൾ വർജ്ജിക്കണമെന്നു ശാസിക്കുകയും ചെയ്യുന്നു."—1 തിമോത്തേയോസ്‌ 4 : 1, 3എ (പി.ഒ.സി ബൈബിൾ)

## വിവിധങ്ങളായ നോമ്പുകൾ
ക്രൈസ്തവ സഭകളിൽ സാധാരണയായി കണ്ടുവരുന്ന നോമ്പുകൾ.

* അമ്പതു നോമ്പ് - ഏറെ പ്രധാനപ്പെട്ടതായി കണക്കാക്കുന്ന നോമ്പാണിത്. ഈസ്ററിനു തൊട്ടുപിറകിലുളള 50 ദിവസങ്ങൾ കണക്കാക്കിയുളളതാണ് അമ്പതു നോമ്പ് അഥവാ വലിയ നോമ്പ്. 
* ഇരുപത്തഞ്ച് നോമ്പ് - യേശുവിന്റെ ജനനപ്പെരുന്നാളിനെ ( ക്രിസ്തുമസ്) മുൻപ് ഡിസംബർ ഒന്നുമുതൽ ഡിസംബർ 24 വരെയാണ് ചെറിയ നോമ്പ് എന്ന പേരിലറിയപ്പെടുന്ന ഈ നോമ്പ്. 
* മൂന്ന് നോമ്പ് - ഇത് പഴയ നിയമപാരമ്പര്യങ്ങളോടു കണ്ണിചേർക്കപ്പെട്ടിരിക്കുന്നു. അമ്പതുനോമ്പിനു രണ്ടാഴ്ച മുമ്പുളള തിങ്കൾ, ചൊവ്വ, ബുധൻ ദിവസങ്ങളിലാണ് മൂന്നു നോമ്പാചരിക്കുന്നത്. യോനാനബി എന്ന പ്രവാചകൻ മൂന്ന് ദിവസങ്ങൾ തുടർച്ചയായി ഒരു വലിയ മത്സ്യത്തിന്റെ ഉദരത്തിൽ സുരക്ഷിതമായി വസിച്ചുകൊണ്ട് നാലാം ദിവസം നിനവയുടെ (പേർഷ്യ) തീരത്ത് സുരക്ഷിതമായി നിക്ഷേപിക്കപ്പെട്ട സംഭവമാണ് മൂന്ന് നോമ്പു ദിവസങ്ങളിൽ ക്രിസ്ത്യാനികൾ അനുസ്മരിക്കുന്നത്. 
* ആഗസ്ത് 1 മുതൽ 15 വരെ ദിവസങ്ങളിൽ യേശുവിന്റെ അമ്മയായ മറിയത്തിന്റെ സ്മരണയെ മുൻനിറുത്തി ആചരിക്കുന്ന നോമ്പാണ്. 
* ജൂൺ 16 മുതൽ 29 വരെ യേശുവിന്റെ 12 ശിഷ്യന്മാരെ അനുസ്മരിച്ചു നടത്തി വരുന്ന ശ്ളീഹാ നോമ്പാണ്.
* സെപ്തബർ ഒന്നു മുതൽ സ്പെതംബർ എട്ട് വരെ മറിയത്തിന്റെ സ്മരണയെ ഓർത്ത് നടത്തുന്ന നോമ്പ്
* ഇതിനൊക്കെ പുറമെ എല്ലാ ആഴ്ചയിലും ബുധൻ, വെള്ളി ദിവസങ്ങളിൽ നോമ്പനുഷ്ഠിക്കുകയും ചെയ്യുന്നു.

## ഇതും കാണുക
* വ്രതം (ഹൈന്ദവം)
* വ്രതം (ഇസ്‌ലാമികം)

വർഗ്ഗം:ക്രൈസ്തവാചാരങ്ങൾ
ക്വാസിം സുലൈമാനി

ഇറാന്റെ ഇസ്ലാമിക് റെവല്യൂഷണറി ഗാർഡ് കോർപ്‌സിലെ മേജർ ജനറലും അതിന്റെ തന്നെ ഒരു വിഭാഗവുമായ ഖുദ്‌സ് സേനയുടെ കമാൻഡറുമായിരുന്ന ഒരു പട്ടാള ഉദ്യോഗസ്ഥനാണ് ക്വാസിം സുലൈമാനി (പേർഷ്യൻ: قاسم سلیمانی‎, ജനനം 11 മാർച്ച് 1957). 2020 ജനുവരി മൂന്നിന് ഇറാഖിൽ വെച്ചുണ്ടായ  ഉണ്ടായ ആക്രമണത്തിൽ ഇദ്ദേഹം മരണപ്പെട്ടു. ഇറാഖിലെ ഇസ്‌ലാമിക്ക് സ്റ്റേറ്റ് ഭരണകൂടത്തിനെതിരെയുള്ള ചെറുത്ത് നിൽപ്പിൽ പ്രധാന പങ്ക് വഹിച്ച ഒരു പട്ടാള മേധാവിയാണിദ്ദേഹം. ഇദ്ദേഹത്തിന്റെ അധീനതയിലുള്ള ഖുദ്‌സ് (പേർഷ്യൻപേർഷ്യൻ:سپاه قدس, സിപാഹ് എ ക്വുഡ്സ്) സേനയുടെ ഇടപെടൽ മൂലമാണ് സിറിയയിലെ ബഷാർ അൽ അസ്സദ് ഭരണകൂടത്തിന് അവിടത്തെ ആഭ്യന്തരയുദ്ധത്തിൽ ചെറുത്ത് നിൽക്കാനുള്ള ശേഷിയുണ്ടായതെന്ന് നിരീക്ഷകർ അഭിപ്രായപ്പെടുന്നത്. ഇപ്പോൾ ഇസ്ലാമിക് സ്റ്റേറ്റിനെതിരെയുള്ള സഖ്യകക്ഷി യുദ്ധത്തിലും ക്വാസിം സുലൈമാനിയുടെ നേതൃത്വത്തിലുള്ള ക്വുഡ്സ് സേനയും മറ്റ് ഷിയ വാളണ്ടിയർ സേനകളും ഒരു നിർണ്ണായക ശക്തിയാണ്. ഈയടുത്തുള്ള കാലം വരെ അധികമാരാലും അറിയപ്പെടാതിരുന്ന ഇദ്ദേഹത്തിന് ഇപ്പോൾ ഇറാനിലും മറ്റ് പ്രദേശങ്ങളിലും ഒരു താര പരിവേഷമാണുണ്ടായിരുന്നത്.

## ചിത്രശാല

Qasem Soleymani in Imam Khomeini Hossainiah.jpg|in Hussainiya
Qasem Soleimani Praying in Imam Khomeini Hossainiah.jpg|While praying 
Ayatollah Sayyed Ali Khamenei And Qasem Soleimani.jpg|Soleimani with Ali Khamenei.
Qasem Soleiman in NAC conference.jpg|Soleimani in the NAC conference.

### അവലംബം

## പുറം കണ്ണികൾ

* David Ignatius, At the Tip of Iran's Spear , *[[Washington Post]]*, 8 June 2008
* Martin Chulov, Qassem Suleimani: the Iranian general 'secretly running' Iraq, *[[The Guardian]]*, 28 July 2011
* Dexter Filkins, The Shadow Commander, *[[The New Yorker]]*, 30 September 2013
* Ali Mamouri, The Enigma of Qasem Soleimani And His Role in Iraq, *[[Al-Monitor]]*, 13 October 2013
* BBC Radio 4 Profile

വർഗ്ഗം:സൈനികർ
വർഗ്ഗം:1957-ൽ ജനിച്ചവർ
വർഗ്ഗം:2020-ൽ മരിച്ചവർ
വർഗ്ഗം:മാർച്ച് 11-ന് ജനിച്ചവർ
വർഗ്ഗം:ജനുവരി 3-ന് മരിച്ചവർ
കൊട്ടാരം മൂകാംബിക ക്ഷേത്രം

തൃശ്ശൂർ നഗരത്തിൽ നിന്ന് 6 കി.മീ വടക്കുമാറി കോലഴി ഗ്രാമത്തിൽ സ്ഥിതി ചെയ്യുന്ന അമ്പലമാണ് **കൊട്ടാരം മൂകാംബിക ക്ഷേത്രം**. തൃശ്ശൂർ-ഒറ്റപ്പാലം ഹൈവേയിലാണ് ക്ഷേത്രം സ്ഥിതിചെയ്യുന്നത്. മഹാകാളി-മഹാലക്ഷ്മി-മഹാസരസ്വതി ഐക്യരൂപിണിയായ കൊല്ലൂർ മൂകാംബികയാണ് ക്ഷേത്രത്തിലെ മുഖ്യപ്രതിഷ്ഠ. കൂടാതെ ഉപദേവതകളായി ഗണപതി, അയ്യപ്പൻ, ബ്രഹ്മരക്ഷസ്സ് എന്നിവർക്കും പ്രതിഷ്ഠകളുണ്ട്. 

## ഐതിഹ്യം
തൃശ്ശൂരിന് സമീപമുള്ള അമ്പലങ്ങളിൽ വെച്ച് ഏറ്റവും പഴക്കമേറിയതെന്ന് വിശ്വസിച്ചു പോരുന്ന ഈ ക്ഷേത്രത്തിന് ഏകദേശം 2000 വർഷത്തോളം പഴക്കമുണ്ട്. കൊല്ലൂർ മൂകാംബിക ക്ഷേത്രത്തിൽ തൊഴാൻ പോയ പരമഭക്തനായ പാണ്ടികശാല നമ്പൂതിരിയുടെ കൂടെ ഭഗവതി ഇവിടെ വന്നു എന്നാണ് ഐതിഹ്യം. ഭഗവതിയുടെ താൽപര്യപ്രകാരം ഇല്ലത്തിൻറെ നടുമുറ്റത്താണ് ആദ്യം കുടിയിരുത്തിയത്. പരാശക്തിയുടെ അനുഗ്രഹത്താൽ മഹാപണ്ഡിതനായിത്തീർന്ന നമ്പൂതിരി കൊച്ചി രാജാവിൻറെ ഉപദേശകനാവുകയും കോലഴി ദേശം മുഴുവൻ പാണ്ടികശാല ഇല്ലത്തിന്റെ കീഴിലാവുകയും ചെയ്തു. നമ്പൂതിരിയുടെ കാലശേഷം നിർഭാഗ്യവശാൽ ഇല്ലം അന്യംനിന്നു. അതോടെ സ്വത്തുക്കളും ക്ഷേത്രവും രാജാവിൻറെ കൊട്ടാരത്തിന് കീഴിലായി. അമ്പലം അപ്പോൾ മുതൽ കൊട്ടാരം മൂകാംബിക ക്ഷേത്രം എന്ന പേരിൽ അറിയപ്പെടാൻ തുടങ്ങി.

## ദേവീ സങ്കൽപം
സർവ്വാഭീഷ്ട പ്രദായിനിയായ ശ്രീ ദുർഗ്ഗയെ മൂന്ന് ഭാവത്തിലാണ് ആരാധിച്ച് വരുന്നത്. കാലത്ത് മഹാസരസ്വതി, ഉച്ചയ്ക്ക് മഹാലക്ഷ്മി, സന്ധ്യയ്ക്ക് ഭദ്രകാളി. രാവിലത്തെ ദർശനം കൊണ്ട് വിദ്യാലാഭവും, ഉച്ചയ്ക്കത്തെ ദർശനം കൊണ്ട് സമ്പദ്സമൃദ്ധിയും, സന്ധ്യയ്ക്കുള്ള ദർശനം കൊണ്ട് ശത്രുവിജയവും നേടാനാകുമെന്നാണ് വിശ്വാസം.

## ഉപദേവതകൾ
ഗണപതി, അയ്യപ്പൻ, ബ്രഹ്മരക്ഷസ്സ്

## വിശേഷദിവസങ്ങൾ
കന്നി മാസത്തിലെ നവരാത്രിക്കാലം, വിശേഷിച്ച്  ദുർഗാഷ്ടമി, മഹാനവമി, വിജയദശമി എന്നീ ദിവസങ്ങൾ ദേവിയ്ക്ക് വളരെ വിശേഷമാണ്. വിദ്യാരംഭം അതിപ്രധാനമാണ്. ഗണേശ ചതുർഥി, തൃക്കാർത്തിക, ദീപാവലി തുടങ്ങിയവ വിശേഷം.

## അവലംബം
‘കൊട്ടാരം  മൂകാംബിക ക്ഷേത്രം’, വി പി രാഘവൻ , കോലഴി , ശ്രീ വടകുറുമ്പ ക്കാവ് അശ്വതി വേല മഹോത്സവം 2010 സ്മരണികയിൽ പ്രസിദ്ധീകരിച്ച ലേഖനം.

വർഗ്ഗം:കോലഴി ഗ്രാമപഞ്ചായത്തിലെ അമ്പലങ്ങൾ
കേരള സെറാമിക്സ് ലിമിറ്റഡ്

പൂർണ്ണമായി  കേരള സർക്കാർ ഉടമസ്ഥതയിലുള്ള മൺപാത്രങ്ങൾ ഉൽപ്പന്ന  നിർമ്മാണ കമ്പനിയാണ് **കേരള സെറാമിക്സ് ലിമിറ്റഡ്**. കളിൽ,  കൊല്ലം നഗരത്തിലെ  കുണ്ടറയിലാണ് ഈ കമ്പനി. പെയിന്റ്, പേപ്പർ നിർമാണ വ്യവസായങ്ങൾക്കുപയോഗിക്കുന്ന സ്പ്രേ ഡ്രൈഡ് കോട്ടിംഗ് ഗ്രേഡും ഫില്ലർ ഗ്രേഡ് കയോലിനും ഉത്പാദിപ്പിക്കുന്നു.

## ചരിത്രം
1937 ൽ ചിത്തിര തിരുനാൾ ബാലരാമവർമ്മ തിരുവിതാംകൂർ  രാജാവായിരുന്ന കാലത്താണ് കമ്പനിയുടെ പ്രവർത്തനം ആരംഭിക്കുന്നത്. സി.പി. രാമസ്വാമി അയ്യർ ദിവാനായിരുന്ന കാലത്ത് പള്ളിവാസൽ പദ്ധതി തുടങ്ങിയതിനുശേഷം, കാഞ്ഞിരോട്ട് കായൽ തീരത്ത് ചൈനാക്ക് ഉണ്ടെന്നറിയുകയും അതിന്റെ പരീക്ഷണങ്ങൾ നടത്തുകയും ചെയ്തതിന്റെ ഫലമായി അക്കാര്യത്തിൽ പരിജ്ഞാനമുള്ള പഞ്ചാബി സർദാർ ഡോവർസിങ്ങിനെ അതിന്റെ ചുമതല ഏൽപ്പിക്കുകയും ചെയ്തു. നല്ല ക്ലേ കൊണ്ട് പലവിധ പാത്രങ്ങളും സാനിറ്ററി ആവശ്യത്തിനുവേണ്ട ഉപകരണങ്ങളും മറ്റും നിർമ്മിക്കുകയും ചെയ്ത ആ പദ്ധതിയുടെ ഉദ്ഘാടനം 1939-ൽ ശ്രീചിത്തിര തിരുനാൾ മഹാരാജാവ് നിർവഹിച്ചു.

ഒരു ഖനന, ശുദ്ധീകരണ യൂണിറ്റും ഒരു പോർസലൈൻ വെയർ നിർമ്മാണ യൂണിറ്റും ആരംഭിച്ചു. 1963 ൽ മുഖ്യമന്ത്രി ആർ. ശങ്കറിന്റെ നേതൃത്വത്തിലുള്ള കേരള സർക്കാർ കമ്പനികളുടെ നിയമപ്രകാരം 'കേരള സെറാമിക്സ് ലിമിറ്റഡ്' എന്ന പേരിൽ ഈ രണ്ട് യൂണിറ്റുകളും സംയോജിപ്പിച്ച് കൊല്ലം കുണ്ടറയിലെ രജിസ്റ്റർ ചെയ്ത ഓഫീസുമായി സംയോജിപ്പിച്ചു.

കേരള സെറാമിക്സിലെ യൂണിറ്റുകൾക്ക് 18000 മെട്രിക് ടൺ കയോലിൻ നിർമ്മിക്കാനുള്ള ശേഷിയുണ്ട്. കുണ്ടറ പ്ലാന്റിൽ ഉൽ‌പാദിപ്പിക്കുന്ന രണ്ട് പ്രധാന തരം കയോലിൻ ആണ് കയോലെക്സും കയോഫിലും. 2017 ൽ, പിണറായി വിജയന്റെ നേതൃത്വത്തിൽ കേരള സർക്കാർ കേരള സെറാമിക്സ് ലിമിറ്റഡിന്റെ പുനരുജ്ജീവനത്തിന് തുടക്കം കുറിക്കുകയും പ്രവർത്തന നഷ്ടത്തിന്റെ നീണ്ട യാത്രയ്ക്ക് ശേഷം 2018-19 സാമ്പത്തിക വർഷത്തിൽ പ്രവർത്തന ലാഭം രജിസ്റ്റർ ചെയ്യുകയും ചെയ്തു.

## നവീകരണം
2017 ൽ കേരളത്തിലെ എൽഡിഎഫ് സർക്കാരിന്റെ നേതൃത്വത്തിലുള്ള പിണറായി വിജയൻ സർക്കാർ ഒരു താൽക്കാലിക എൽപിജി പ്ലാന്റ് കമ്മീഷൻ ചെയ്തു. ഉൽ‌പാദനച്ചെലവ്, 500 8,500 ൽ നിന്ന് ₹ 5,000- ₹ 5,500 ആയി കുറയ്ക്കാൻ ഇത് സഹായിച്ചു. നഷ്ടം സൃഷ്ടിക്കുന്ന ഭൂതകാലത്തിൽ നിന്ന് 70 ദശലക്ഷം ഡോളർ വാർഷിക വിൽപ്പന നേടാൻ ഇത് കമ്പനിയെ പ്രാപ്തമാക്കി. പുതുതായി നവീകരിച്ച റിഫൈനിംഗ്, ഫിൽട്ടർ പാസ് പ്ലാന്റുകൾ 2020 സെപ്റ്റംബർ 22 ന് മുഖ്യമന്ത്രി പിണറായി വിജയൻ ഓൺലൈനായി ഉദ്ഘാടനം ചെയ്തു. മെച്ചപ്പെട്ട ഉൽപാദനവും ഉയർന്ന ഗുണനിലവാരവും നേടുന്നതിനായി സർക്കാർ അനുവദിച്ച 23 കോടി രൂപ ചെലവഴിച്ച് പ്രകൃതി വാതകമുപയോഗിച്ച് പ്രവർത്തിക്കുന്ന ഡ്രയർ പ്ലാൻറും 15 വർഷത്തേക്ക് ഉപയുക്തമാക്കാൻ കഴിയുന്ന ഖനനഭൂമിയും സ്വന്തമാക്കി. പുതിയ പ്ലാൻറ് പ്രവർത്തിച്ചുതുടങ്ങുന്നതോടെ ഇന്ധനച്ചെലവ് 70 ശതമാനം ലാഭിക്കാൻ കഴിയും. പേപ്പർ മേഖലയിലേക്കാണ് ഇപ്പോൾ കളിമണ്ണ് പ്രധാനമായും നൽകിവരുന്നത്. പെയിന്റ് നിർമാണമേഖലയ്ക്ക് ആവശ്യമായ ഗുണനിലവാരമുള്ള കളിമണ്ണ് നിർമിക്കുകയാണ് അടുത്തലക്ഷ്യം. രാജ്യം ഇതുവരെ ഇറക്കുമതി ചെയ്തുകൊണ്ടിരുന്ന മൂല്യവർധിത വസ്തുക്കൾ നിർമിക്കുന്നതിനുള്ള ശ്രമമാവും ഇതിനുശേഷം ആരംഭിക്കുക.

## അവലംബം

വർഗ്ഗം:കേരള സർക്കാർ ഉടമസ്ഥതയിലുള്ള കമ്പനികൾ
വർഗ്ഗം:കൊല്ലം ജില്ല
യുണൈറ്റഡ് ഇലക്ട്രിക്കൽ ഇൻഡസ്ട്രീസ് ലിമിറ്റഡ്

കൊല്ലത്തു സ്ഥിതി ചെയ്യുന്ന പൊതു ഉടമസ്ഥതയിലുള്ള ഒരു ഇലക്ട്രിക്കൽ നിർമ്മാണ കേന്ദ്രമാണു **യുണൈറ്റഡ് ഇലക്ട്രിക്കൽ ഇൻഡസ്ട്രീസ് ലിമിറ്റഡ്** ( UNILEC അഥവാ UEIL) പ്രാദേശികമായി മീറ്റർ കമ്പനി എന്നറിയപ്പെടുന്ന ഇത് 1950 ഒക്ടോബർ 3നു ഇംഗ്ലണ്ടിലുള്ള ആരോൺ മീറ്റേഴ്സിന്റെ സാങ്കേതിക സഹായത്തോടെ പ്രവർത്തനമാരംഭിച്ചു. ഏഴു വർഷത്തിനുശേഷം കേരള സർക്കാർ ഓഹരികളേറ്റെടുത്ത് ഇതൊരു പൊതുമേഖലാ സ്ഥാപനമായി മാറ്റി. ISO 9001:2000, ബി.ഐ.എസ് അംഗീകാരങ്ങൾ ലഭിച്ച കമ്പനി ഇതുവരെ 40 ലക്ഷത്തോളം ഇലക്ടോ - മെക്കാനിക് മീറ്ററുകളും, 50 ലക്ഷത്തോളം ഇലക്ട്രോനിക് മീറ്ററുകളും നിർമ്മിച്ചിട്ടുണ്ട്. 

## ഉത്പന്നങ്ങൾ
* സോളാർ വാട്ടർ പമ്പുകൾ 
* സോളാർ റൂഫ് ഇൻസ്റ്റാളേഷനുകൾ 
* സോളാർ പവർ പ്ലാന്റുകൾ (കോഴിക്കോട് ജില്ലാ പഞ്ചായത്തിനു വേണ്ടീ 80 KW പവർ പ്ലാന്റ് സ്ഥാപിക്കുന്നുണ്ട്.)
* സോളാർ വിളക്കുകൾ 
* സ്റ്റാറ്റിക് ഇലക്സ്ട്രിക്കൽ മീറ്ററുകൾ 
* വാട്ടർ മീറ്ററുകൾ 
* മോട്ടോർ സ്റ്റാർട്ടറുകൾ 
* ഗാല്വനൈസ്ഡ് കമ്പോണന്റ്സ്
നവീകരണത്തിന്റെ ഭാഗമായി  ഇവിടെ എൽ.ഇ.ഡി. വിളക്കുകളും

വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
കേരള പ്രിമോ പൈപ്പ് ഫാക്ടറി

കൊല്ലം ജില്ലയിലെ ചവറയിൽ സ്ഥിതി ചെയ്തിരുന്ന ഒരു പൊതുമേഖലാ സ്ഥാപനമാണു **കേരള പ്രിമോ പൈപ്പ് ഫാക്ടറി** 1961 സെപ്റ്റംബർ 12നു പ്രവർത്തനമാരംഭിച്ച കമ്പനി നഷ്ടത്തെ തുടർന്ന് 1993ൽ പ്രവർത്തനം അവസാനിപ്പിക്കുകയും 1997ൽ അടച്ചുപൂട്ടുകയുമായിരുന്നു. കേരള വാട്ടർ അതോറിറ്റി  ഉടമസ്ഥതയിലുള്ള 8 ഏക്കർ സ്ഥലത്ത് ഒരു പി.വി.സി. പൈപ്പ് കമ്പനി തുടങ്ങാൻ പദ്ധതിയിട്ടിരുന്നു.
## ചരിത്രം
നീണ്ടകര-ശക്തികുളങ്ങര പ്രദേശങ്ങളിലെ ശുദ്ധജലക്ഷാമം പരിഹരിക്കാൻ ശാസ്താംകോട്ട ശുദ്ധജല തടാകത്തിൽ നിന്നും പൈപ്പ്‌ ലൈൻ സ്ഥാപിക്കാൻ ഇന്തോ-നോർവിജയിൻ പ്രോജക്ട്‌ പ്രകാരമാണ്‌ ചവറയിൽ 1958 ൽ ഫാക്ടറി സ്ഥാപിച്ചത്‌. പ്രധാനമന്ത്രി ജവഹർലാൽ നെഹ്റു ആണ്‌ ഉദ്ഘാടനം ചെയ്തത്‌.

ശുദ്ധ ജലവിതരണത്തിനു മാത്രമുള്ള പൈപ്പാണ്‌ ആദ്യകാലത്ത്‌ നിർമിച്ചിരുന്നത്. 1963 -ൽ വിവിധ വ്യാസത്തിലുള്ള ആർസിസി പൈപ്പുകളുടെ നിർമാണത്തിലേക്ക്‌ കടന്നതോടെ പൈപ്പ്‌ ഫാക്ട
റി പൂർണതോതിൽ പ്രവർത്തനംതുടങ്ങി. ആദൃകാലത്ത്‌ മൂന്നു ഷിഫ്റ്റുകൾ വരെ ഉണ്ടായിരുന്നു. പബ്ലിക്‌ ഹെൽത്ത്‌ എൻജിനിയറിംഗ് ഡിപ്പാർട്മെന്റിനു കീഴിലായിരുന്ന ഫാക്ടറി പിന്നീട്‌ ജല
അതോറിറ്റിയുടെ ചുമതലയിലേക്ക്‌ മാറ്റി. 1998-ൽ ഫാക്ടറിയുടെ പ്രവർത്തനം പൂർണമായും അവസാനിപ്പിച്ചത്‌. ആദ്യകാലങ്ങളിൽ സംസ്ഥാനത്തെ മുഴുവൻ ശുദ്ധജല വിതരണത്തിനും
പ്രിമോ ഫാക്ടറിയിൽ നിന്നുള്ള പൈപ്പുകളാണ്‌ ഉപയോഗിച്ചത്‌. ഫാക്ടറി നിന്ന സ്ഥലം യുഡിഎഫ്‌ ഭരണകാലത്ത്‌ കൺസ്ട്രക്ഷൻ അക്കാദമി സ്ഥാപിക്കാനായി വിട്ടു നൽകി. നിലവിൽ ഇന്ത്യൻ ഇൻസ്റ്റിറ്റൂട്ട്‌ ഓഫ്‌ ഇൻഫ്രാസ്ട്രക്ചർ ആൻഡ്‌ കൺസ്ട്രക്ഷൻ അക്കാദമി പ്രവർത്തിക്കുകയാണ്‌.
## അവലംബം


വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
ഡി.ഡി. മലയാളം

ദൂരദർശൻ സം‌പ്രേഷണത്തോടൊപ്പം തന്നെ വാർത്ത സം‌പ്രേഷണവും തുടങ്ങി. ഇൻഫ്രാസ്ട്രക്ചറിന്റെ കാര്യത്തിൽ ഇന്ന് കേരളത്തിലെ ഏറ്റവും വലിയ സം‌പ്രേഷകർ ദൂരദർശനാണ്
വർഗ്ഗം:മലയാളം ദൃശ്യമാദ്ധ്യമങ്ങൾ
ഉത്തര കന്നഡ ജില്ല

കർണാടക സംസ്ഥാനത്തിൽ കൊങ്കൺ തീരത്തായി സ്ഥിതിചെയ്യുന്ന ഒരു ജില്ലയാണ്‌  **ഉത്തര കന്നഡ ജില്ല** (തുളു/കന്നഡ: ಉತ್ತರ ಕನ್ನಡ ಜಿಲ್ಲೆ ) നോർത്ത് കനറ എന്ന് ഒരു പേരും ഈ ജില്ലയ്ക്കുണ്ട്. ഈ ജില്ലയുടെ ആസ്ഥാനം കാർവാർ ആണ്‌. തെക്ക് ഉഡുപ്പി ജില്ല, വടക്ക് ബെൽഗാം, ഗോവ, കിഴക്ക് ധാർവാഡ്, ഹാവേരി, പടിഞ്ഞാറ് അറബിക്കടൽ എന്നിവയാണ്‌ ഉത്തര കന്നഡ ജില്ലയുടെ അതിർത്തികൾ. 

കാർവാർ ആണ് ജില്ലാസ്ഥാനം.

## ചരിത്രം
350 - 525 കാലഘട്ടത്തിൽ കാദംബ രാജവംശം ഉത്തര കന്നഡ ജില്ലയിലെ ബനവാസി ആസ്ഥാനമാക്കിയായിരുന്നു ഭരിച്ചിരുന്നത്. 1750കളിൽ മറാത്ത രാജവംശത്തിന്റെയും പിന്നീട് ടിപ്പുവിന്റെയും അധീനതയിലായിരുന്നു. 1799-ൽ നാലാം മൈസൂർ യുദ്ധത്തിൽ വീരമൃത്യു വരിച്ചതോടെ ടിപ്പുവിൻറെ കൈവശമുണ്ടായിരുന്ന *കന്നഡ*(കെനറ) ജില്ല ബ്രിട്ടിഷ് ഈസ്റ്റ് ഇന്ത്യാ കമ്പനിയുടെ അധീനതയിലായി. 1859ൽ *കന്നഡ*(കെനറ) ജില്ല രണ്ടായി വിഭജിച്ച് *ദക്ഷിണ കന്നഡ* എന്നും *ഉത്തര കന്നഡ* എന്നും വേർതിരിക്കപ്പെട്ടു. *ദക്ഷിണ കന്നഡ* മദ്രാസ് സംസ്ഥാനത്തിൻറെ കീഴിലായപ്പോൾ *ഉത്തര കന്നഡ* ബോംബേ പ്രസിഡൻസിയുടെ കീഴിലായി. 

സ്വാതന്ത്ര്യലബ്ദിക്കുശേഷം ബോംബേ പ്രസിഡൻസി ബോംബേ സംസ്ഥാനമായി,  1956 ബോംബേ സംസ്ഥാനത്തിന്റെ തെക്ക് ഭാഗത്തുള്ള പ്രദേശങ്ങൾ  മൈസൂർ സംസ്ഥാനത്തിൽ ലയിപ്പിച്ചു, 1972-ൽ മൈസൂർ സംസ്ഥാനം കർണാടകയായി.
## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:കർണ്ണാടകത്തിലെ ജില്ലകൾ
വർഗ്ഗം:ബെൽഗാം ഡിവിഷൻ
എൻ. പ്രഭാകർ

ഭാരതീയനായ മിസൈൽ ശാസ്ത്രജ്ഞനാണ് എൻ. പ്രഭാകർ. ദേശീയ പ്രതിരോധ ഗവേഷക കേന്ദ്രത്തിലെ (.ഡിആർ.ഡി.ഒ) സിസ്റ്റം അനാലിസിസ് മോഡലിംഗ് കേന്ദ്രത്തിന്റെ മേധാവിയാണ്. ശാസ്ത്ര മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു.
## ജീവിതരേഖ
തമിഴ്‌നാട് സ്വദേശിയായ പ്രഭാകർ, അണ്ണാമലൈ സർവകലാശാലയിലും ബംഗളൂരുവിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലും പഠിച്ചു. 
## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മിസൈൽ ശാസ്ത്രജ്ഞർ
ട്രാവൻകൂർ പ്ലൈവുഡ് ഇൻഡസ്ട്രീസ് ലിമിറ്റഡ്

കൊല്ലം ജില്ലയിലെ പുനലൂരിൽ സ്ഥിതി ചെയ്യുന്ന ഒരു പൊതുമേഖലാ സ്ഥാപനമാണു **ട്രാവൻകൂർ പ്ലൈവുഡ് ഇൻഡസ്ട്രീസ് ലിമിറ്റഡ്** (പ്രാദേശികമായി പ്ലൈവുഡ് ഫാക്ടറി) 1963 നവംബർ 1നു എറണാകുളത്തു രജിസ്റ്റർ ചെയ്ത കമ്പനിയിൽ ആദ്യകാലത്ത് 750ഓളം തൊഴിലാളികൾ പണിയെടുത്തിരുന്നു.  അസംസ്കൃത സാധനമായ വെള്ളത്തടി ഫാക്ടറിക്ക് നൽകിയിരുന്നത് വനംവകുപ്പാണ്. വനംവകുപ്പാണു അസംസ്കൃതവസ്തുവായ വെള്ളത്തടി നൽകിയിരുന്നത്. പുനലൂരിൽ കല്ലടയാറിന്റെ തീരത്ത് പേപ്പർ മില്ലിനു സമീപമായി പിറവന്തൂർ പഞ്ചായത്തിൽ 66 ഏക്കർ സ്ഥലം ഫാക്ടറിക്ക് സ്വന്തമായുണ്ട്. എന്നാൽ പിൽക്കാലത്ത്‌ കുറഞ്ഞ വിലയ്‌ക്ക്‌ സർക്കാർ തടി നൽകുന്നത്‌ തടസ്സപ്പെടുകയും കെ.എസ്‌.ആർ.സി.ടി നൽകിക്കൊണ്ടിരുന്ന ഓർഡറുകൾ നിർത്തലാക്കുകയും ചെയ്‌തതോടെ പ്ലൈവുഡ്‌ ഫാക്ടറി അടച്ചുപൂട്ടുകയായിരുന്നു  2004ൽ സ്ഥാപനം അടച്ചുപൂട്ടി. 

## അവലംബം


വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
പാർവതി മിൽസ് ലിമിറ്റഡ്

കൊല്ലം ജില്ലയിലെ ചിന്നക്കടയിൽ സ്ഥിതി ചെയ്യുന്ന ഒരു പൊതുമേഖലാ വസ്ത്ര നിർമ്മാണസ്ഥാപനമാണു **പാർവതി മിൽസ് ലിമിറ്റഡ്**. ഇപ്പോൾ നാഷണൽ ടെക്സ്റ്റയിൽ കോർപറേഷന്റെ ഉടമസ്ഥതയിൽ ഉള്ള മില്ല് സ്വകാര്യ ഉടമസ്ഥതയിൽ ആരംഭിച്ചതു 1884ലാണു്. വിശാഖം തിരുനാൾ രാമവർമ്മയാണു കോട്ടൺ മീൽ തുടങ്ങാനുള്ള സ്ഥലം നൽകിയതു്. പിന്നീട് കേരള സംസ്ഥാന ടെക്സ്റ്റയിൽ കോർപറേഷന്റെ കയ്യിലെത്തിയ മില്ല് നാഷണൽ ടെക്സ്റ്റയിൽ കോർപറേഷനു കൈമാറുകയായിരുന്നു. 120 ജോലിക്കാരുണ്ടായിരുന്ന മില്ല് നവീകരണത്തിന്റെ പേരിൽ അടച്ചതു 2008ലാണു്. കൊല്ലം നഗരകേന്ദ്രത്തിലുള്ള സ്ഥലം മെഡിക്കൽ കോളേജ് നിർമ്മിക്കാൻ കൈമാറണമെന്ന ആവശ്യമുയർന്നിട്ടുണ്ട്. 

## അവലംബം


വർഗ്ഗം:കൊല്ലം ജില്ലയിലെ പൊതുമേഖലാ സ്ഥാപനങ്ങൾ
പ്രഹ്ലാദ (ശാസ്ത്രജ്ഞൻ)

ഭാരതീയനായ മിസൈൽ ശാസ്ത്രജ്ഞനാണ് **ഡോ. പ്രഹ്ലാദ**. ശാസ്ത്ര മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. ഡിഫൻസ് ഇൻസ്റ്റിറ്റ്യൂട്ട് ഓഫ് അഡ്വാൻസ്ഡ് ടെക്നോളജി വൈസ് ചാൻസലറായിരുന്നു.
## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:മിസൈൽ ശാസ്ത്രജ്ഞർ
വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ പൂർവ്വ വിദ്യാർത്ഥികൾ
വർഗ്ഗം:1947-ൽ ജനിച്ചവർ
നരേന്ദ്ര പ്രസാദ് (ഭിഷഗ്വരൻ)

സാമൂഹ്യ പ്രവർത്തകനും തൊറാസിക് ശസ്ത്രക്രിയാ വിദഗ്ദ്ധനുമാണ് **ഡോ. നരേന്ദ്ര പ്രസാദ്**.   വൈദ്യശാസ്ത്ര മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. ആരോഗ്യഭാരതി എന്ന സന്നദ്ധ സംഘടയുടെ തുടക്കകാരനാണ്.

## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:സാമൂഹ്യപ്രവർത്തകർ
റാം ബഹാദൂർ റായ്

ഹിന്ദി പത്ര പ്രവർത്തകനാണ് **റാം ബഹാദൂർ റായ്**. സാഹിത്യ - വിദ്യാഭ്യാസ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. ഡൽഹിയിൽ നിന്നു പ്രസിദ്ധീകരിക്കുന്ന യതാവത്ത് ദ്വൈവാരികയുടെ പത്രാധിപരാണ്. ജയപ്രകാശ് നാരായണനുമായി ഏറെ അടുത്തു പ്രവർത്തിച്ച റായ് അധികാര കേന്ദ്രങ്ങളിൽ നിന്നു എക്കാലവും അകന്നു നിന്നു. 1974 കാലത്ത് ബീഹാറിൽ വിദ്യാർത്ഥി രാഷ്ട്രീയത്തിൽ പ്രമുഖനായിരുന്നു. അക്കാലത്ത് മിസ പ്രകാരം ജയിലിലായിരുന്നു. അഖില ഭാരതീയ വിദ്യാർത്ഥി പരിഷത്തിന്റെ ഓർഗനൈസിംഗ് സെക്രട്ടറിയായും പ്രവർത്തിച്ചിട്ടുണ്ട്. രാഷ്ട്രീയക്കാരുടെ ഹവാല ഇടപാടുകൾ പുറത്തു കൊണ്ടു വരുന്നതിൽ പ്രധാന പങ്കു വഹിച്ചു. 
## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പത്രപ്രവർത്തകർ
ഫ്രിഡ്ചോഫ് നാൻസെൻ

**ഫ്രിഡ്ചോഫ് നാൻസെൻ** (Fridtjof Nansen (/ˈfrɪd.tjɒf ˈnænsən/ frid-choff nan-sən)  ( 10-ഒക്ടോബർ 1861 - 13 മേയ് 1930)  1922 ലെ സമാധാനത്തിനുള്ള നോബൽ സമ്മാനം നേടിയ നോർവെക്കാരൻ ആയിരുന്നു. ഇദ്ദേഹം സാഹസിക യാത്രികൻ, ശാസ്ത്രജ്ഞൻ, നയതന്ത്രജ്ഞൻ, മനുഷ്യാവകാശ പ്രവർത്തകൻ എന്നീ നിലകളിലും പ്രസിദ്ധനായിരുന്നു. ബാല്യകാലത്ത്‌ ഐസ് സ്കേറ്റിംഗിൽ അസാമാന്യ പാടവം ഇദ്ദേഹം പ്രകടമാക്കിയിരുന്നു. 1888ൽ ഗ്രീൻലാൻഡ്ൻറെ അറിയപ്പെടാത്ത ഉൾഭാഗങ്ങളിലേക്ക് ഇദ്ദേഹം പര്യവേഷണം നയിച്ചു. ആ സമയത്ത് 86°14′ എന്ന അക്ഷാംശ രേഖാപ്രദേശത്ത് ആദ്യമായി എത്തിയതിന്റെ ബഹുമതി ഇദ്ദേഹം കരസ്ഥമാക്കി. ആ കാലത്ത് മനുഷ്യൻ എത്തിയ ഭൂമിയുടെ ഏറ്റവും വടക്കുള്ള പ്രദേശമായിരുന്നു അത്. 1893–96 കാലത്തെ ആ പര്യവേഷണത്തിനു ശേഷം അദ്ദേഹം പര്യവേഷണ യാത്രകൾക്ക് വിരാമമിട്ടു. നാൻസെൻ ആവിഷ്കരിച്ച  ധ്രുവപ്രദേശ യാത്രകൾക്ക് വേണ്ടിയുള്ള തരം വസ്ത്രങ്ങൾ, യാത്രാ സാമഗ്രികൾ, പര്യവേഷണ രീതികൾ തുടങ്ങിയവ തുടർന്നുള്ള പര്യവേഷകർ പിൻതുടർന്നു.

ജീവിതത്തിന്റെ അവസാന ദശകത്തിൽ അദ്ദേഹം ലീഗ് ഓഫ് നേഷൻസ്നു വേണ്ടി പ്രവർത്തിച്ചു. 1921 ൽ ലീഗ് ഓഫ് നേഷൻസ്ന്റെ ഹൈകമ്മീഷണർ ഓഫ് റെഫ്യൂജീസ് ആയിരുന്നു നാൻസെൻ. ഒന്നാം ലോകമഹായുദ്ധത്തിന്റെ ഇരകളായ അവനധി അഭയാർഥികളെ പുനരധിവസിപ്പിക്കാൻ നാൻസെൻ അക്ഷീണം പ്രയത്നിച്ചു . ഈ പ്രവർത്തനങ്ങൾക്ക് അദ്ദേഹത്തിനു 1922 ലെ  സമാധാനത്തിനുള്ള നോബൽ സമ്മാനം ലഭിച്ചു.  രാജ്യം നഷ്ടപ്പെട്ട നിരവധി ജനങ്ങൾക്ക് നാൻസെൻ പാസ്പോർട്ട്‌ എന്ന തിരിച്ചറിയൽ രേഖ ലഭിക്കുകയും അൻപതോളം രാജ്യങ്ങളിലേക്ക് അവർ പുനരധിവസിപ്പിക്കപ്പെടുകയും ചെയ്തു. 

ധ്രുവ പ്രദേശങ്ങളിലെ നിരവധി പ്രദേശങ്ങൾക്ക് നാൻസെന്റെ ബഹുമാനാർത്ഥം നാമകരണം നടന്നിട്ടുണ്ട്.

## അവലംബം

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
അന്തമാൻ സ്കീം

1921ലെ മലബാർ കലാപത്തിൽ പങ്കാളികളായ മലബാർ മുസ്‌ലിങ്ങളെ നേരിടാൻ ബ്രിട്ടീഷുകാർ പൊടിതട്ടിയെടുത്ത ഒരു കരിനിയമാമാണ് **അന്തമാൻ സ്കീം** എന്നറിയപ്പെടുന്നത്. 1857ലെ ഒന്നാം സ്വാതന്ത്ര സമരത്തിലെ കലാപകാരികളെ ചെയ്തപോലെ മലബാർ കലാപത്തിൽ പങ്കാളികളാവുകയോ സഹായം നൽകുകയോ ചെയ്തവരെ മുഴുവൻ ബ്രിട്ടീഷ് സാമ്രാജ്യത്തിനെതിരെ യുദ്ധം ചെയ്തു എന്ന കുറ്റം ചുമത്തി കൂട്ടമായി അന്തമാൻ നിക്കോബാർ ദ്വീപിലേക്ക് നാടുകടത്തുന്ന രീതിയായിരുന്നു പ്രസ്തുത നിയമം. 

## അവലംബം
കെ.പി.എ. മജീദ്

2021 മുതൽ തിരൂരങ്ങാടി മണ്ഡലത്തിൽ നിന്നുള്ള നിയമസഭാംഗമായി തുടരുന്ന മലപ്പുറം ജില്ലയിൽ നിന്നുള്ള മുതിർന്ന മുസ്ലീം ലീഗ് നേതാവാണ് * കരുവള്ളി പാത്തിക്കൽ അബ്ദുൽ മജീദ് * എന്നറിയപ്പെടുന്ന ** കെ.പി.എ.മജീദ്.(ജനനം : 15 ജൂലൈ 1950) ** 1980 മുതൽ 2001 വരെ മങ്കടയിൽ നിന്നുള്ള നിയമസഭാംഗമായും 1992 മുതൽ 1996 വരെ ഒൻപതാം കേരള നിയമസഭയിലെ ഗവ.ചീഫ് വിപ്പായും പ്രവർത്തിച്ചിട്ടുണ്ട്.

## ജീവിതരേഖ
മലപ്പുറം ജില്ലയിലെ പെരിന്തൽമണ്ണ താലൂക്കിലെ വറ്റലൂരിലെ കരുവള്ളി പാത്തിക്കൽ അഹമ്മദിൻറെയും കുരുണിയൻ കദിയുമ്മയുടെയും  മകനായി 1950 ജൂലൈ 15ന് ജനനം. കരുവള്ളി പാത്തിക്കൽ അബ്ദുൽ മജീദ് എന്നതാണ് ശരിയായ പേര്. 
പ്രീ-ഡിഗ്രിയാണ് വിദ്യാഭ്യാസ യോഗ്യത.

## രാഷ്ട്രീയ ജീവിതം
1980-ലെ നിയമസഭ തിരഞ്ഞെടുപ്പിൽ മുസ്ലീം ലീഗ് ടിക്കറ്റിൽ മങ്കടയിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടു. 
1982, 1987, 1991, 1996 എന്നീ വർഷങ്ങളിൽ നടന്ന നിയമസഭ തിരഞ്ഞെടുപ്പിൽ മങ്കടയിൽ നിന്ന് വീണ്ടും നിയമസഭയിലെത്തി. 

2001-ലെ നിയമസഭ തിരഞ്ഞെടുപ്പിൽ മങ്കടയിൽ നിന്ന് വീണ്ടും മത്സരിച്ചെങ്കിലും ഇടത് സ്വതന്ത്രനായ മഞ്ഞളാംകുഴി അലിയോട് പരാജയപ്പെട്ടു.
2004-ലെ ലോക്സഭ തിരഞ്ഞെടുപ്പിൽ മഞ്ചേരിയിൽ നിന്ന് മത്സരിച്ചെങ്കിലും മാർക്സിസ്റ്റ് പാർട്ടിയിലെ ടി.കെ.ഹംസയോട് പരാജയപ്പെട്ടു.
1980 ഭാഷാ സമര നായകൻ എന്ന നിലയിൽ അറിയപ്പെടുന്നു. 
2004-ന് ശേഷം തിരഞ്ഞെടുപ്പ് രാഷ്ട്രീയത്തിൽ നിന്ന് ഒഴിവായ മജീദ് പിന്നീട് ഏറെനാൾ പാർട്ടി നേതൃനിരയിൽ പ്രവർത്തിച്ചു.
2021-ലെ നിയമസഭ തിരഞ്ഞെടുപ്പിൽ തിരൂരങ്ങാടി മണ്ഡലത്തിൽ നിന്ന് വിജയിച്ച് വീണ്ടും നിയമസഭാംഗമായി.2021 മുതൽ കേരള നിയമസഭ അഷ്വറൻസ് കമ്മറ്റി ചെയർമാനായും പ്രവർത്തിക്കുന്നു.

** മറ്റ് പദവികളിൽ **
* മുസ്ലിം ലീഗ് ദേശീയ കമ്മറ്റി വൈസ് പ്രസിഡൻ്റ് 2025 മുതൽ
* മുസ്ലിം ലീഗ് നിയമസഭ പാർലമെൻ്റെറി പാർട്ടി സിക്രട്ടറി 2021 മുതൽ
* മുസ്ലീം ലീഗ് സംസ്ഥാന ഹൈ പവർ കമ്മിറ്റി അംഗം
* മുസ്ലീം ലീഗ് സംസ്ഥാന ജനറൽ സെക്രട്ടറി 2011 മുതൽ 2021 വരെ
* മുസ്ലീം ലീഗ് സംസ്ഥാന സിക്രട്ടറി 2008 മുതൽ 2011 വരെ
* മുസ്ലീം ലീഗ് മലപ്പുറം ജില്ലാ ജനറൽ സെക്രട്ടറി 1991 മുതൽ 2008 വരെ
* മുസ്ലിം യൂത്ത് ലീഗ് സംസ്ഥാന ജനറൽ സിക്രട്ടറി 1974 മുതൽ 1986 രെ വരെ
* മുസ്ലീം യൂത്ത് ലീഗ് സംസ്ഥാന ഉപദേശക സമിതി കൺവീനർ
* മുസ്ലിം യൂത്ത് ലീഗ് മലപ്പുറം ജില്ല ജനറൽ സിക്രട്ടറി
* മുസ്ലിം യൂത്ത് ലീഗ് പെരിന്തൽമണ്ണ താലൂക്ക് ജനറൽ സിക്രട്ടറി
* മലപ്പുറം ജില്ല എം എസ് എഫ് ട്രഷറർ
* പെരിന്തൽമണ്ണ താലൂക്ക് എം എസ് എഫ് പ്രസിഡൻ്റ്
* കുറുവ പഞ്ചായത്ത് എം എസ് എഫ് പ്രസിഡൻ്റ് 
* കാലിക്കറ്റ് യൂണിവേഴ്സിറ്റി സെനറ്റ് അംഗം
* കുറുവ പഞ്ചായത്ത് മുൻ മെമ്പർ
* മലപ്പുറം ജില്ലാ സഹകരണ ആശുപത്രി പ്രസിഡൻ്റ്
* മലപ്പുറം ജില്ല സഹകരണ ബാങ്ക് പ്രസിഡൻ്റ് 
* സിഡ്കോ ചെയർമാൻ

## അവലംബം

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:ആറാം കേരള നിയമസഭാംഗങ്ങൾ
വർഗ്ഗം:ഏഴാം കേരള നിയമസഭാംഗങ്ങൾ
വർഗ്ഗം:എട്ടാം കേരള നിയമസഭാംഗങ്ങൾ
വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
അക്കിലിസിന്റെ ഉപ്പൂറ്റി

ജീവശാസ്ത്രത്തിൽ അക്കിലിസിന്റെ പേരിൽ അറിയപ്പെടുന്ന ഒരു പേശിതന്തു മനുഷ്യ ശരീരത്തിലുണ്ട്.പാദത്തിലെ നെരിയാണി[Ankle]യ്ക്കു പുറകിലൂടെയാണു ഇതു കടന്ന് പോകുന്ന്ത് കാലിലെ പ്രധാന പേശി[calf muscle]യെ പാദത്തിന്റെ അസ്ഥിയുമായി ബന്ധിപ്പിക്കുകയാണു ഇതിന്റെ ജോലി.ഇത്തരത്തിൽ അസ്ഥിയെയും പേശിയെയും തമ്മിൽ ബന്ധിപ്പിക്കുകയാണു ഇതിന്റെ ജോലി.ഇത്തരത്തിൽ അസ്ഥിയെയും പേശിയെയും  തമ്മിൽ ബന്ധിപ്പിക്കുന്ന ഇടനിലക്കാർക്ക് ‘ടെൻഡനുകൾ’[Tendons]എന്നണു പേരു. അതുകൊണ്ട്,ഈ ടെൻഡൻന്റെ പേരു--അക്കിലിസ് ടെൻഡൻ [Achilles  Tendons].മനുഷ്യശരീരത്തിലെ ഏറ്റവും കട്ടിയേറിയതും ശക്തമായതുമായ പേശിതന്തുവാണിത്.

## അക്കിലിസിന്റെ ഉപ്പൂറ്റി
ഗ്രീക്ക് പുരാണത്തിലേ ഒരു കഥാപാത്രമാണു അക്കിലിസ്. തെതിസ് എന്ന ദേവതയുടെ പുത്രനായിരുന്ന അക്കിലിസിനെ കുറിച്ച് ഒരു പ്രവചനം അമ്മ കേൾക്കാനിടയായിരുന്നു;മകൻ യുദ്ധത്തിൽ മരിക്കുമെന്ന്.അതു കൊണ്ട് എങ്ങനെയും മകനെ ‘അനശ്വര’നാക്കനായി സ്റ്റെക്സ്[Stex]എന്ന നദിയിൽ മുക്കി.

ഇഹലോകത്തേയും പരലോകത്തേയും വേർതിരിക്കുന്ന നദിയാനു സ്റ്റെക്സ്.ഇതിലെ വെള്ളം ശരീരത്തിൽ തട്ടിയാൽ പിന്നെ ഭാഗം അഭേദ്യമാണ് എന്നാണു വിശ്വാസം .എതു തന്നെയായിരുന്നു തെതിസിന്റെ സൂത്രവും അവർ ശിശുവായ അക്കിലിസിന്റെ ഉപ്പൂറ്റിയിൽ പിടിച്ച്,തലകീഴായി സ്റ്റെക്സ് നദിയിൽ മുക്കിയെടുത്തു പക്ഷെ ഉപ്പൂറ്റിയിൽ പിടിച്ച് മുക്കി എടുത്തതിനാൽ അവിടെ നനഞ്ഞിരുന്നില്ല.ട്രോജൻ യുദ്ധത്തിൽ ഉപ്പൂറ്റിയിൽ അമ്പ് കൊണ്ട്  അക്കിലിസ് മരിക്കുകയനുംണ്ടയത്. അങ്ങനെയാണു ഇംഗ്ലീഷിൽ ‘അക്കിലിസ് ഹീൽ’[Achilles Heel]എന്ന പ്രയോഗമുണ്ടാവുന്നത് അതായത് ഏതൊരാൾക്കുമുള്ള ഒരു ദൗർബല്യം ,ഒളിഞ്ഞിരിക്കുന്ന വീക്ക്നെസ്സ്

## അവലംബം



വർഗ്ഗം:ഗ്രീക്ക് പുരാണം
വർഗ്ഗം:ജീവശാസ്ത്രം
പാലക് ദിൽ

**പാലക് ദിൽ** അഥവാ പാല ടിപോ ( വിഴുങ്ങുന്ന തടാകം - The Swallowig Lake) തെക്കൻ  മിസോറം ലെ ഏറ്റവും വലിയ തടാകമാണ്. സാഹിയ ജില്ലയിലാണ് ഇത് സ്ഥിതി ചെയ്യുന്നത്. ഇൻഡോ-ബർമ്മ ജൈവവൈവിധ്യ മേഖലയിലാണ് ഈ തടാകം. ഇവിടം വിവിധങ്ങളായ ജൈവ സസ്യ ജാലങ്ങളാൽ സമ്പന്നമാണ്. പാലക് വന്യജീവി സങ്കേതത്തിന്റെ ഒരു പ്രധാന ഭാഗമാണ് ഈ തടാകം

## അവലംബം
ഒഖോറ്റ്സ്ക് കടൽ

കംചത്ക്ക ഉപദ്വീപിനും റഷ്യക്കും ജപ്പാൻ ദ്വീപ്‌ സമൂഹങ്ങൾക്കും ഇടയിലായുള്ള പടിഞ്ഞാറൻ പസഫിക് സമുദ്രത്തിലെ കടലാണ്  **ഒഖോറ്റ്സ്ക് കടൽ**. പലയിടങ്ങളിലായി പെട്രോളിയം, ഗ്യാസ് ശേഖരം കണ്ടുപിടിക്കപ്പെട്ടിട്ടുണ്ട്. മത്സ്യ ബന്ധനത്തിനും പേര് കേട്ടതാണ് ഈ കടൽ

വർഗ്ഗം:ശാന്തമഹാസമുദ്രത്തിലെ കടലുകൾ
പി.വി. അബ്ദുൽ വഹാബ്

മുസ്‌ലിം ലീഗിന്റെ ഒരു രാഷ്ട്രീയ നേതാവും മുൻ രാജ്യ സഭാ അംഗവും (2004 - 2010) ഒരു വ്യവസായിയുമാണ് **പി. വി. അബ്ദുൽ വഹാബ്**. 130കോടിയുടെ ആസ്തിയുള്ള വിദേശ ബിസ്സിനസ് സ്ഥാപനങ്ങളുടെ ഉടമ കൂടിയണിദ്ദേഹം. 

## ജീവിതരേഖ
1950 ജൂലൈ ഒന്നിന് പുളിക്കൽ വീട്ടിൽ പി.വി. അലവിക്കുട്ടിയുടെയും വരിക്കോടൻ ഫാത്തിമയുടെയും മകനായി  മലപ്പുറം ജില്ലയിലെ നിലമ്പൂരിൽ ജനിച്ചു. നിലമ്പൂർ ഗവ. മാനവേദൻ ഹൈസ്കൂളിലായിരുന്നു സ്കൂൾ വിദ്യാഭ്യാസം. തുടർന്ന് മമ്പാട് എം.ഇ.എസ് കോളജിലും പഠനം.

എം.എസ്.എഫ്.ലൂടെ പൊതുരംഗത്തെത്തിയ അബ്ദുൽവഹാബ് മുസ്‌ലിംലീഗ് സംസ്ഥാന സെക്രട്ടറി, ചന്ദ്രിക പത്രത്തിന്റെ ഡയരക്ടർ, യു.എ.ഇ കെ.എം.സി.സി ഉപദേശകസമിതി ചെയർമാൻ നിരവധി പദവികൾ വഹിച്ചിട്ടുണ്ട്.  വിദ്യാഭ്യാസ-സാമൂഹിക-സാംസ്‌ക്കാരിക രംഗത്തെ മികച്ച സംഘാടകനും വിവിധ സംരംഭങ്ങളുടെ സാരഥിയുമാണ്.  2004 മുതൽ 2010 വരെ രാജ്യസഭാംഗമായിരുന്നു. 

2015ലെ രാജ്യസഭയിലേക്കുള്ള ലീഗ് സ്ഥാനാർഥിയായി ഇദ്ദേഹം വീണ്ടും പ്രഖ്യാപിക്കപ്പെട്ടു.

## വിവാദങ്ങൾ
2006ലെ രാജ്യസഭാ സീറ്റ് വഹാബിന് നൽകാനുള്ള തീരുമാനം ലീഗിനകത്തും പുറത്തും നിരവധി വിവാദങ്ങൾക്ക് വഴി വെച്ചു. ഇന്ത്യയിലെ പ്രഗൽഭരായ പാർലമെൻറെറിയറിൽ ഒരാളും ലീഗിന്റെ സമുന്നത നേതാവുമായിരുന്ന ജി.എം. ബനാത്ത്‌വാലക്ക് സീറ്റ് നിഷേധിച്ചു ലീഗിൽ യാതൊരു പ്രവർത്തന ചരിത്രവുമില്ലാത്ത വ്യവസായിയായ വഹാബിന് നൽകിയത് ലീഗിന്റെ പണാധിപത്യത്തിന്റെ ഉദാഹരണമാണെന്നും ആരോപണമുണ്ടായി. പാർട്ടിക്കകത്തും ഇതേ ചൊല്ലി കടുത്ത ഭിന്നഭിപ്രായങ്ങളുണ്ടായി. തന്റെ പിതാവും അന്ന് ലീഗ് സംസ്ഥാന പ്രസിടണ്ടുമായിരുന്ന മുഹമ്മദലി ശിഹാബ് തങ്ങൾ ആ തെറ്റായ തീരുമാനമെടുത്തതിൽ ഏറെ വേദനിച്ചിരുന്നു എന്ന് മകൻ മുനവ്വറലി വെളിപ്പെടുത്തുകയുണ്ടായി.

2015ലെ രാജ്യസഭാ സീറ്റ് തീരുമാനത്തിലും സമാനമായ വിവാദങ്ങൾ ഉടലെടുത്തു. ലീഗ് സംസ്ഥാന ജനറൽ സെക്രട്ടറി കെ.പി.എ. മജീദിനെ തഴഞ്ഞ് വീണ്ടും വഹാബിന് നൽകുന്നതിനെതിരെ ലീഗിൽ തന്നെ ഒരു വിഭാഗം ശബ്ദമുയത്തി. പഴയ തെറ്റ് ആവർത്തിക്കരുതെന്നു ശിഹാബ് തങ്ങളുടെ മകൻ അടക്കം പ്രസ്താവിച്ചു. എന്നാൽ വീണ്ടും വഹാബിനെ തന്നെ സ്ഥാനാർഥിയാക്കി ലീഗ് തീരുമാനമെടുത്തു. 

2021 ൽ രാജ്യസഭയിലേക്ക് ലീഗ് സ്ഥാനാർത്ഥിയായി എതിരില്ലാതെ തെരഞ്ഞെടുക്കപ്പെട്ടു.

## കുടുംബം
ജാസ്മിനാണ് ഭാര്യ. ജാബിർ അബ്ദുൽ വഹാബ്, ജാവിദ് അബ്ദുൽ വഹാബ്, അജ്മൽ അബ്ദുൽ വഹാബ്, അഫ്ദൽ അബ്ദുൽ വഹാബ് എന്നിവരാണ് മക്കൾ.

## പുറംകണ്ണികൾ
## അവലംബം

വർഗ്ഗം:കേരളത്തിലെ മുസ്ലിം ലീഗ് പ്രവർത്തകർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
ദിവ്യപ്രബന്ധം

12 ആഴ്‌വാർമാർ പല കാലങ്ങളിലായി രചിച്ച വിഷ്ണുസ്തുതികളാണ്, ദിവപ്രബന്ധങ്ങൾ ഏതാണ്ട് നാലായിരത്തോളം സ്തുതികളുണ്ടത്രെ ഇവ ശേഖരിച്ച് സമാഹരിച്ച്പുസ്തകരൂപത്തിലാക്കിയത് നാഥമുനികൾ ആണത്രേ
## അവലംബം


വർഗ്ഗം:സ്തോത്രങ്ങൾ
യോഗവാസിഷ്ഠം

ആദികവിയായ വാല്മീകിയുടെതാണ്, ഈ കൃതി എന്ന് വിശ്വസിക്കപ്പെടുന്നു. യുവാവായ ശ്രീരാമനും മഹർഷിയായ വസിഷ്ഠനും തമ്മിലുള്ള സംസാരമായാണത്രെ അദ്ധ്യാത്മികവിഷയം ചർച്ച ചെയ്യപ്പെടുന്നത്
## അവലംബം


വർഗ്ഗം:കവികൾ
വർഗ്ഗം:സംസ്കൃത ഗ്രന്ഥങ്ങൾ
വർഗ്ഗം:വാല്മീകി
വർഗ്ഗം:വേദാന്തം
പൂവണി ശിവക്ഷേത്രം

തൃശ്ശൂർ നഗരത്തിൽ നിന്ന് 6 കി.മീ വടക്കായി കോലഴി ഗ്രാമത്തിൽ പൂവണി ദേശത്ത് സ്ഥിതി ചെയ്യുന്ന അമ്പലമാണ് **പൂവണി ശിവക്ഷേത്രം**.

## ഉപദേവതകൾ
ഗണപതി, അയ്യപ്പൻ, നാഗങ്ങൾ

## വിശേഷദിവസങ്ങൾ
കുംഭമാസത്തിലെ ശിവരാത്രി, ധനുമാസത്തിലെ തിരുവാതിര, കന്നിമാസത്തിലെ ആയില്യപൂജ.

## ദർശന സമയം
രാവിലെ - 5.30 മുതൽ 10.00 വരെ
വൈകുന്നേരം - 5.30 മുതൽ 7.30 വരെ

## ചിത്രശാല

File:Poovani Shiva Temple02.jpg|പൂവണി ശിവക്ഷേത്രത്തിൻറെ വടക്ക് വശം
File:Poovani Shiva Temple Banyan Tree.jpg|പൂവണി ശിവക്ഷേത്രത്തിനു മുന്നിലെ ആൽമരം


## അവലംബം

വർഗ്ഗം:കേരളത്തിലെ ശിവക്ഷേത്രങ്ങൾ
വർഗ്ഗം:തൃശ്ശൂർ ജില്ലയിലെ ക്ഷേത്രങ്ങൾ
വർഗ്ഗം:കോലഴി ഗ്രാമപഞ്ചായത്തിലെ അമ്പലങ്ങൾ
മധുരകവിയാഴ്‌വാർ

വൈഷ്ണവഭക്തന്മാരായ 12 ആഴ്‌വാർമാരിൽ ഒരാളായ മധുരകവിയാഴ്‌വാർ നമ്മാഴ്‌വാരുടെ സമകാലീനനായിരുന്നു. പ്രായം കൊണ്ട് മീതെ ആയിരുന്നെങ്കിലും ഇദ്ദേഹം നമ്മാഴ്‌വാരുടെ ശിഷ്യനായിരുന്നുവത്രെ

മധുരകവി ആഴ്‌വാർ സ്വതവെ തന്നെ വിഷ്ണുഭക്തനായിരുന്നു. അദ്ദേഹം വിഷ്ണുസ്തുതികൾ നിരവധി എഴുതിയിരുന്നുവത്രെ. ഒരിക്കൽ തീർ ത്ഥാടനത്തിനായി വടക്കേ ഇന്ത്യയിൽ യാത്ര ചെയ്യുമ്പോൾ ആകാശത്ത് ഒരു നക്ഷത്രത്തെ കണ്ടു എന്നും അതിനെ അനുഗമിച്ച് വന്ന്  നമ്മാഴ്‌വാരുടെ അടുത്ത് എത്തിയത്രെ. നമ്മാഴ്‌വാർ മൌനത്തിലായിരുന്നു എന്നും മധുരകവിയാഴ്‌വാരുടെ ചോദ്യത്തിനു മറുപടിയായാണ്, ആദ്യം വർ ത്തമാനം പറയുന്നത് എന്നും പറയുന്നു
## അവലംബം

വർഗ്ഗം:കവികൾ
വർഗ്ഗം:ആഴ്‌വാർ
ഉമർ (ടെലിവിഷൻ പരമ്പര)

ഇസ്‌ലാമിലെ രണ്ടാം ഖലീഫയും പ്രവാചകൻ മുഹമ്മദിന്റെ പ്രധാന അനുചരരിൽ (സ്വഹാബ) ഒരാളുമായ ഖലീഫ ഉറിന്റെ ജീവിതം ആസ്പദമാക്കി അറബ് ടെലിവിഷൻ ചാനലായ എം.ബി.സി നിർമിച്ചു ചെയ്ത ഒരു ടെലിവിഷൻ പരമ്പരയാണ് **ഉമർ** അറേബ്യൻ ടെലിവിഷൻ ചരിത്രത്തിലെ ഏറ്റവും വലുതും ചെലവേറിയതുമായ ഈ പരമ്പര മുപ്പത് എപ്പിസോഡുകളായാണ് തയ്യാറാക്കപ്പെട്ടിട്ടുള്ളത്. സൗദി അറേബ്യൻ ടെലികാസ്റ്റ് കമ്പനിയായ മിഡില് ഈസ്റ്റ് ബ്രോഡ്കാസ്റ്റിംഗ് സെന്ററും (MBC) ഖത്തർ ടെലിവിഷനും സംയുക്തമായാണ് ഈ പരമ്പര നിർമിച്ചിരിക്കുന്നത്. 10രാജ്യങ്ങളിൽ നിന്നുള്ള മുപ്പതിനായിരത്തോളം അഭിനേതാക്കളും നൂറു കണക്കിന് അണിയറ പ്രവർത്തകരും ഹോളിവുഡ് സിനിമകളിലെയടക്കം സാങ്കേതിക പ്രവർത്തകരുടെ സഹായത്താൽ ചിത്രീകരിച്ച യുദ്ധ രംഗങ്ങളും ഉൾപെട്ട പരമ്പര ഏകദേശം ഒരു വർഷമെടുത്താണ് ചിത്രീകരണം പൂർത്തിയാക്കിയത്. ചരിത്രത്തിൽ പ്രതിപാദിച്ച രീതിയിൽ ആനയെ ഉപയോഗിച്ചുള്ള യുദ്ധ രംഗങ്ങൾ ചിത്രീകരിച്ചത് ഇന്ത്യയിലാണ്. 200 മില്ല്യൺ സഊദി റിയാൽ (333 കോടി രൂപക്ക് മുകളിൽ) ചിലവഴിച്ചാണ് ചിത്രം നിർമ്മിച്ചത്.

## സ്വീകാര്യത
സ്വീകാര്യമായ ചരിത്ര പ്രമാണങ്ങൾ വെച്ച് കൊണ്ട് തയ്യാറാക്കിയ പരമ്പരയുടെ ഉള്ളടക്കം ആധികാരികതമാണെന്ന് വിലയിരുത്തപ്പെടുന്നു. പ്രമുഖ പണ്ഡിതരുടെയും ഇസ്‌ലാമിക ചരിത്രകാരന്മാരുടെയും പിന്തുണയോടെയാണ് രചന നിർവ്വഹിച്ചിട്ടുള്ളത്. യുസുഫുൽ ഖറദാവി, അക്റം ദിയാഉൽ ഉമരി, സൽമാനുൽ ഔദ, അബ്ദുൽ വഹാഹ് അത്തരീരി, അലി സ്വല്ലാബി, സഅദുൽ അതീദി എന്നിവരാണ് ആധാകരികതയും ചരിത്രപ്രമാണങ്ങളും പരിശോധിച്ച പണ്ഡിതന്മാർ. മുഹമ്മദ് നബിയുമായി ബന്ധപ്പെട്ട സന്ദർഭങ്ങൾ ഉണ്ടെങ്കിലും സിനിമയിൽ അദ്ദേഹത്തെ ചിത്രീകരിച്ചിട്ടില്ല. എന്നാൽ പ്രവാചകാനുചരന്മാരെ ചിത്രീകരിക്കുന്നതുമായി ബന്ധപ്പെട്ട് ഈ പരമ്പര വിവാദങ്ങൾക്കും കാരണമായി. ബിംബാരാധനയെയും, വീരാരാധനയെയും ഹീറോ സങ്കല്പങ്ങളെയും പാടെ നിരാകരിക്കുന്ന ഇസ്‌ലാം, പ്രവാചകന്റെയും അവിടുത്തെ അനുയായികളുടെയും രൂപങ്ങൾ വരച്ചുണ്ടാക്കുന്നത് പോലും വിലക്കിയിയെന്നിരിക്കെ ഉമറിനെ ചിത്രീകരിക്കുന്നത് വിശ്വാസ വ്യതിയാനങ്ങളിലേക്കുള്ള ഒരു വഴിയായി മാറും എന്നു ഒരു വിഭാഗം പണ്ഡിതർ വാദിക്കുകയുണ്ടായി. സഊദി അറേബ്യ ഗ്രാൻറ് മുഫ്തി, അൽ അസ്ഗർ യൂണിവേഴ്സിറ്റി, മുഹമ്മദ് സാലിഹ് അൽ മുനജ്ജിദ്, സാലിഹ് അൽ ഫൗസാൻ, അബ്ദുൽ അസീസ് ബിൻ ഫഹദ്, അബ്ദുല്ലാഹിബ്നു സൈദ് അന്നഹ്യാൻ, സാലിഹ് അൽ മഗാസ്മി തുടങ്ങിയവർ എതിർപ്പ് പ്രകടിപ്പിച്ചു.  എന്നാൽ യൂസുഫുൽ ഖറദാവി, സൽമാനുൽ ഔദ, അലി അസ്സല്ലാബി, ആദിൽ അൽ കൽബാനി, മുഹമ്മദ് അൽ ദിദോ, അബ്ദുൽ വഹാബ് അൽ തുറൈരി പോലുള്ള പണ്ഡിതർ പരമ്പരയെ അനുകൂലിക്കുകയാണ് ഉണ്ടായത്. കാല ഘട്ടത്തിന്റെ പുതിയ സങ്കേതങ്ങളിലൂടെ പുതിയ തലമുറക്ക് ഇസ്‌ലാമിൻറെ ചരിത്രഖ്യായിക തയ്യാറാക്കുകയും അതുവഴി ഇസ്‌ലാമിക പ്രബോധന രംഗത്ത് ഇത്തരം മാധ്യമങ്ങൾ പ്രയോജനപ്പെടുത്തേണ്ടതിന്റെ അനിവാര്യതയും സൂചിപ്പിച്ചു കൊണ്ടാണ് പലരും ചിത്രത്തെ അനുകൂലിച്ചിരിക്കുന്നത്. .

## കഥാപാത്രങ്ങളും അഭിനേതാക്കളും

## എപ്പിസോഡുകൾ

## മലയാളത്തിൽ
ഉമർ പരമ്പരയുടെ പൂർണ്ണരൂപത്തിലുള്ള മലയാളം ഡബ്ബിങ് പുറത്തിറങ്ങിയിട്ടുണ്ട്. മലപ്പുറം എ.ജെ.എൻ ക്രിയേൽനാണ് ഇത് തയ്യാറാക്കിയിട്ടുള്ളത്. തെരഞ്ഞെടുത്ത ഭാഗങ്ങൾ ഉൾപ്പെടുത്തി മൂന്ന് മണിക്കൂർ ഫിലിമും മലയാളത്തിൽ വന്നിട്ടുണ്ട്. കോഴിക്കോട് സമീക്ഷ പിക്ചേഴ്സ് ആണിത് പുറത്തിറക്കിയത്.

## അവലംബം

## പുറം കണ്ണികൾ
* ഉമർ മലയാളം സബ്ടൈറ്റിൽ പ്രൊമോ 
* 
* "Omar" the app - MBC group's official comprehensive application about Omar series 
* Official Trailer
* Omar Series - All Episodes - Original Arabic
* Omar Series - All Episodes - English Subtitles
* Omer Series - All Episodes - Dubbed in Turkish 
* Omer Series - All Episodes - Dubbed in Persian 
* Omar Series - All Episodes - French Subtitles

വർഗ്ഗം:ടെലിവിഷൻ പരമ്പരകൾ
കൊറ്റി ഹക്കീം വധക്കേസ്

കണ്ണൂർ പയ്യന്നൂരിലെ കൊറ്റി ജുമാ മസ്ജിദ് ജീവനക്കാരനായിരുന്ന ഹക്കീമിനെ 2014 ഫെബ്രുവരി 10 തീയതി കൊന്നു കത്തിച്ച നിലയിൽ കണ്ടെത്തിയ സംഭവമാണ് ഹക്കീം വധക്കേസ്. കൊറ്റി ജുമാമസ്ജിദ് പള്ളിവളപ്പിൽ തന്നെയുള്ള മഹദുലുൽ ഉലും മദ്രസയ്ക്ക് പിറകിലുള്ള തോടിന്റെ കരയിലാണ് പൂർണ്ണമായും കത്തിയ നിലയിൽ മൃതദേഹം കണ്ടെത്തിയത്. തെളിവ് നശിപ്പിക്കാൻ പരിസരത്ത് മുളക് പോടീ വിതറിയതായി കാണപ്പെട്ടിരുന്നു. മൃതദേഹത്തിന് കുറച്ചകലെയായി കണ്ടെത്തിയ ഷർട്ടും കഷ്ണങ്ങളാക്കിയ മൊബൈൽ ഫോണും മറ്റും കണ്ടാണ്‌ കൊല്ലപ്പെട്ടത് ഹക്കീമാണെന്ന് തിരിച്ചറിഞ്ഞത്. അസാധാരണമായ വിധത്തിൽ നടന്ന കൊലപാതകം നാട്ടുകാരെ ഭീതിയിലാഴ്ത്തിയിരുന്നു.

തലേന്ന് രാത്രി പള്ളിയിൽ നിന്ന് യോഗം കഴിഞ്ഞിറങ്ങിയ ശേഷമാണ് ഹക്കീം കൊല്ലപ്പെടുന്നത്. ഹക്കീമിന്റെ കൈയിലുണ്ടായിരുന്ന കണക്കുപുസ്‌തകവും മദ്രസയ്‌ക്കകത്തു വച്ചിരുന്നുവെന്നു പറയപ്പെടുന്ന പള്ളിയുടെ വരവുചെലവു കണക്കുകളും കത്തിക്കുകയോ കടത്തിക്കൊണ്ടുപോവുകയോ ചെയ്‌തിട്ടുണ്ടെന്നും കണ്ടെത്തുകയുണ്ടായി
## കേസന്വേഷണം
പോലീസ് ശക്തമായി അന്വേഷിച്ചിട്ടും കേസിന് പുരോഗതി ഉണ്ടായില്ല. കൊലയാളികളെ കുറിച്ചുള്ള തെളിവുകൾ കിട്ടിയെന്നു ഇടയ്ക്കു വാർത്തകൾ വന്നുവെങ്കിലും അറസ്റ്റുകൾ ഒന്നും ഉണ്ടായില്ല
## ആക്ഷൻ കമ്മിറ്റി
പോലീസ് അന്വേഷിച്ചിട്ടും കേസിന് തുമ്പോന്നും ലഭിക്കാതായതോടെ ജനങ്ങൾ ആക്ഷൻ കമ്മിറ്റി രൂപീകരിച്ചു. പള്ളി കമ്മിറ്റിയുമായി ബന്ധമുള്ള ഒരു രാഷ്ട്രീയ പാർട്ടിയുടെ ഇടപെടെലാണ് അന്വേഷണം ശരിയായി നടക്കതതെന്നും കേസ് സി.ബി.ഐ ക്ക് വിടണമെന്നുമായിരുന്നു ആക്ഷൻ കമ്മിറ്റി ഉന്നയിച്ച ആവശ്യം. ഈ കാര്യം ഉന്നയിച്ചു വിവിധ തരത്തിലുള്ള ശക്തമായ സമരത്തിലാണ് ആക്ഷൻ കമ്മിറ്റി

.
ശക്തമായ നിയമ പോരാട്ടവും നടക്കുന്നുണ്ട്. വിവിധ രാഷ്ട്രീയ പാർട്ടികളും സമരവുമായി രംഗത്തുണ്ട്.
## അവലംബം

വർഗ്ഗം:സംഭവങ്ങൾ
പെരിയാഴ്‌വാർ

പെരിയാഴ്‌വാർ വൈഷ്ണവഭക്തന്മാരായ 12 ആഴ്‌വാർമാരിൽ ഒരാളായിരുന്നുവത്രെ. ഇദ്ദേഹത്തിന്റെ യഥാർത്ഥപേര്  വിഷ്ണുചിത്തർ എന്നായിരുന്നു എന്നും ആണ്ടാളുടെ വളർത്തച്ഛനായിരുന്നു എന്നും പറയുന്നു തിരുപ്പല്ലാണ്ട് മലയാള പരിഭാഷ ജയകൃഷ്ണ രാമാനുജദാസ നിർവ്വഹിച്ചത്, വായിക്കാം

http://divyaprabandham.koyil.org/index.php/2020/10/thiruppallandu-malayalam-simple/

## അവലംബങ്ങൾ

വർഗ്ഗം:വൈഷ്ണവം
വർഗ്ഗം:ആഴ്‌വാർ
വാസ്‌വോ എക്‌സ് വാസ്‌വോ

അമേരിക്കൻ ഫോട്ടോഗ്രാഫറും പ്രതി‍ഷ്ഠാപന കലാകാരനുമാണ് **വാസ് വോ എക്‌സ് വാസ് വോ**. രാജസ്ഥാനിൽ താമസിച്ച് കലാപ്രവർത്തനം നടത്തുന്നു. ഫോട്ടോഗ്രാഫും ശിൽപ്പങ്ങളും മറ്റും ഒന്നിച്ചു ചേർന്ന ഇൻസ്റ്റലേഷനുകളാണ് ഇദ്ദേഹത്തിന്റെ സൃഷ്ടികൾ.
## ജീവിതരേഖ
അമേരിക്കയിലെ വിസ്കോൺസിൻ സ്വദേശിയായ വാസ് വോ 2001 ലാണ് രാജസ്ഥാനിലെ ഉദയ്പൂരിൽ താമസമായത്. 2014 ൽ കൊച്ചി മുസിരിസ് ബിനാലെയോടൊപ്പം നടത്തിയ കൊളാറ്ററൽ പ്രദർശനത്തിൽ പങ്കെടുത്തു. മട്ടാഞ്ചേരിയിൽ മിൽ ഹാൾ കോംപൗണ്ടിലായിരുന്നു  'സ്ലീപ്പിങ് ത്രൂ ദി മ്യൂസിയം' എന്ന കലാസൃഷ്ടി വാസ് വോ പ്രദർശിപ്പിച്ചത്. ഫോട്ടോ ഹാൻഡ് കളർ ചെയ്യുന്ന രാജേഷ് സോനി, മിനിയേച്ചർ രൂപങ്ങളുണ്ടാക്കുന്ന ആര‍്‍. വിജയ്, ലിത്തോഗ്രാഫർ സുബ്രത് കുമാർ ബെഹ്റ, ടെറാകോട്ട കലാകാരൻ ശ്യാം ലാൽ കുംഭാർ എന്നിവരുമൊത്തുള്ള സഹവർത്തിത രചനയാണ് 'സ്ലീപ്പിങ് ത്രൂ ദി മ്യൂസിയം'.

## വിവാദം
കയറ്റിറക്കു തൊഴിലാളികൾ കൂടുതൽ കൂലി ചോദിച്ചതിൽ പ്രതിഷേധിച്ച് ടെറാക്കോട്ടയിലുള്ള കലാസൃഷ്ടിയുടെ ഒരുഭാഗം എറിഞ്ഞുടച്ചു.  ഇതിന്റെ വീഡിയോ അദ്ദേഹം യൂ ട്യൂബിൽ പോസ്റ്റ് ചെയ്യുകയും ചെയ്തു. 
## അവലംബം

## പുറം കണ്ണികൾ
*വെബ്‌സൈറ്റ് 

വർഗ്ഗം:അമേരിക്കൻ നിശ്ചലചിത്ര ഛായാഗ്രാഹകർ
വർഗ്ഗം:1953-ൽ ജനിച്ചവർ
മല്ലി മസ്താൻ ബാബു

പർവ്വതാരോഹണ രംഗത്തെ നിരവധി നേട്ടങ്ങൾക്കുടമയായിരുന്നു **മല്ലി മസ്താൻ ബാബു**.  സെവൻ സമ്മിറ്റ്‌സ് (ഏഴു ഭൂഖണ്ഡങ്ങളിലെ ഉയരം കൂടിയ കൊടുമുടികൾ) ഏറ്റവും കുറഞ്ഞ സമയം കൊണ്ട് താണ്ടിയ ആളാണ് മസ്താൻ. 2006 ജനവരി 19 നും ജൂലൈ 10 നും ഇടയിലുള്ള 172 ദിവസങ്ങൾക്കിടെയാണ് അദ്ദേഹം ഈ ഗിന്നസ് റെക്കോഡ് സ്വന്തമാക്കിയത്.
## ജീവിതരേഖ
1970, സപ്തംബർ മൂന്നിന് ആന്ധ്രാ സംസ്ഥാനത്തെ നെല്ലൂരിൽ ഒരു സാധാരണ കുടുംബത്തിൽ ജനിച്ചു. സൈനിക സ്കൂളിൽ പഠിക്കവെ കണ്ട എവറസ്റ്റ് കീഴടക്കൽ ശ്രമത്തിൽ മരണപ്പെട്ട ഉദയകുമാറിന്റെ പ്രതിമ കണ്ടത് അദ്ദേഹത്തെ പർവ്വതാരോണത്തിലേക്ക് ആകർഷിച്ചു. ഐ.ഐ.എം കൊൽക്കത്ത, ഐ.ഐ.ടി ഖരഖ്പുർ, എൻ.ഐ.ടി ജംഷഡ്പുർ എന്നീ വിവിധ സ്ഥാപനങ്ങളിൽ നിന്നായി എംബിഎയും എംടെക്കും ഉൾപ്പെടെയുള്ള ബിരുദങ്ങൾ നേടി.  1998 മുതൽ 2000 വരെ സത്യം കമ്പ്യൂട്ടേഴ്സിൽ ജോലി ചെയ്തു. 

സെവൻ സമ്മിറ്റ്‌സ് എന്നറിയപ്പെടുന്ന വിൻസം മാസിഫ് (അന്റാർട്ടിക്ക), അകൊൻകാഗ്വ (തെക്കേ അമേരിക്ക), കിളിമാഞ്ചാരോ (ആഫ്രിക്ക), കുസിയാസ്‌കൂ (ഓസ്‌ട്രേലിയ), എവറസ്റ്റ് (ഏഷ്യ), എൽബ്രസ് (യൂറോപ്പ്), മക്കിൻലി (ഉത്തര അമേരിക്ക) എന്നീ കൊടുമുടികൾ ഒരു ആഴ്ചയിലെ വ്യത്യസ്ത ദിവസങ്ങളിൽ  കീഴടക്കിയ ഏക വ്യക്തിയാണ് മല്ലി മസ്താൻ. സെവൻ സമ്മിറ്റ്‌സ് പൂർത്തിയാക്കുന്ന ആദ്യ ഇന്ത്യക്കാരനായിരുന്നു.
## കീഴടക്കിയ പർവ്വതങ്ങൾ

## മരണം
ലാറ്റിനമേരിക്കയിലെ ആൻഡസ് പർവ്വതനിര കയറുന്നതിനിടെ 2015 മാർച്ച് 24-ന് വഴി പരിശോധിക്കാനായി ഒറ്റയ്ക്ക്  പോയ ഈ മല്ലിയുടെ മൃതദേഹം ഏപ്രിൽ 4 ന് കണ്ടെത്തി.

## കൂടുതൽ കാണാൻ
*എവറസ്റ്റ് കൊടുമുടി കീഴടക്കിയ ഇന്ത്യക്കാർ

## അവലംബം


വർഗ്ഗം:എവറസ്റ്റ് കീഴടക്കിയവർ
വർഗ്ഗം:പർവ്വതാരോഹകർ
വർഗ്ഗം:ഇന്ത്യൻ പർവതാരോഹകർ
പൂക്കോട്ടൂർ

മലപ്പുറം ജില്ലയിൽ  പൂക്കോട്ടൂർ ഗ്രാമ പഞ്ചായത്തിലെ പത്താം വാർഡ് ഉൾകൊള്ളുന്ന പ്രദേശമാണ് **പൂക്കോട്ടൂർ**.നാഷനൽ ഹൈവേ 213 ൽ പള്ളിപ്പടിക്കും പിലാക്കലിനുമിടയിലാണ് പൂക്കോട്ടൂർ സ്ഥിതി ചെയ്യുന്നത്.
## പൊതു വിവരങ്ങൾ
പൂക്കോട്ടൂർ പോസ്റ്റ് ഓഫീസ്, കേരള ഗ്രാമീണ ബാങ്ക്, പൂക്കോട്ടൂർ സർവീസ് സഹകരണ ബാങ്ക് , ജി.എം.എൽ.പി.എസ്. പൂക്കോട്ടൂർ, മാവേലി സ്റ്റോർ എന്നിവ സ്ഥിതി ചെയ്യുന്നത് ഇവിടെയാണ്.  കറുത്തേടത്ത് ബൈജുവാണ്‌ വാർഡ് മെമ്പർ.1921 ലെ പൂക്കോട്ടൂർ യുദ്ധം നടന്നത്പൂക്കോട്ടൂരിനും മേൽമുറിക്കും ഇടയിലുള്ള  പിലാക്കൽ   വെച്ചാണ്.

## വിദ്യാഭ്യാസ സ്ഥാപനങ്ങൾ
#ജി.എം.എൽ.പി.എസ്. പൂക്കോട്ടൂർ
#പി കെ എം ഐ സി  ഹൈസ്കൂൾ
## ആരാധനാലയങ്ങൾ
#പൂക്കോട്ടൂർ  ജുമാമസ്ജിദ്
# ശ്രീ ത്രിപുരാന്തക ക്ഷേത്രം

പ്രമാണം:ശ്രീ ത്രിപുരാനന്തക ക്ഷേത്രം പൂക്കോട്ടൂർ.jpg|ശ്രീ ത്രിപുരാനന്തക ക്ഷേത്രം പൂക്കോട്ടൂർ


## പൂക്കോട്ടൂർ യുദ്ധം

1921 ഓഗസ്റ്റ് 26ന് മലബാർ കലാപത്തിന്റെ ഭാഗമായി മലപ്പുറം ജില്ലയിലെ പൂക്കോട്ടൂരിൽ വെച്ച് മുസ്‌ലിം കലാപകാരികളും ബ്രിട്ടീഷ് സൈന്യവും തമ്മിൽ നടന്ന ചരിത്ര പ്രസിദ്ധമായ ഒരു പോരാട്ടമാണ് പൂക്കോട്ടൂർ യുദ്ധം. ഇന്ത്യൻ സ്വാതന്ത്രസമര ചരിത്രത്തിലെ ഏക യുദ്ധം എന്നു ഈ യുദ്ധത്തെ വിശേഷിപ്പിക്കാറുണ്ട്. 1857-ലെ ഒന്നാം ഇന്ത്യൻ സ്വാതന്ത്ര്യ സമരത്തിനു ശേഷം ബ്രിട്ടീഷ് സാമ്രാജ്യം നേരിടേണ്ടി വന്ന ഏറ്റവും വലിയ സായുധ പോരാട്ടം പൂക്കോട്ടൂർ യുദ്ധമായിരുന്നു എന്ന് ബ്രിട്ടീഷുകാർ രേഖപ്പെടുത്തിയിട്ടുണ്ട്.

## പാലിയേറ്റീവ്
# സ്പർശം:കെ ഐ മുഹമ്മദ് ഹാജി ചാരിറ്റബിൾ ട്രസ്റ്റ് പൂക്കോട്ടൂർ
#സി എം മെഡിക്കൽ സെന്റർ & പാലിയേറ്റീവ് കെയർ
## ഉൽസവങ്ങൾ
#ത്രിപുരാന്തക ക്ഷേത്രം പാട്ടുൽസവം
#കീഴേടത്ത് ഭഗവതി ക്ഷേത്രം താൽ പൊലി മഹോൽസവം പിലാക്കൽ
#പാറപ്പുറത്ത് ശ്രീ കക്ക്യാൻ മുത്തൻ ക്ഷേത്രം ആറാട്ട് മഹോത്സവം
## സേവന കേന്ദ്രങ്ങൾ
#സ്നേഹിത കുടുംബശ്രീ ജന്റർ ഹെൽപ് സെന്റർ പൂക്കോട്ടൂർ
#കർഷക സേവന കേന്ദ്രം, മലപ്പുറം ബ്ലോക്ക് പഞ്ചായത്ത് പൂക്കോട്ടൂർ

## സഹകരണ സംഘങ്ങൾ
#പൂക്കോട്ടൂർ സർവീസ് സഹകരണ ബാങ്ക്
#പൂക്കോട്ടൂർ ക്ഷീര സംഘം പൂക്കോട്ടൂർ
# ദി മലപ്പുറം പ്രവാസി വെൽഫയർ ഡവലപ്മെന്റ്  കോ-ഓപറേറ്റീവ് M-651 പൂക്കോട്ടൂർ
# പട്ടികജാതി സഹകരണസംഘം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
പൊതുതാൽപര്യ ഹർജി

സാമ്പത്തികമായോ മറ്റു വിധത്തിലോ വ്യക്തി പരമായ നേട്ടം എന്ന താൽപര്യമില്ലാതെ സമൂഹത്തിലെ പൊതുവായ ഒരു നന്മ ഉദ്ദേശിച്ചോ നീതി നിഷേധിക്കപ്പെട്ട ഒരു കാര്യത്തിനോ വിഭാഗത്തിന് വേണ്ടിയോ ഒരു വ്യക്തി കോടതിയിൽ നൽകുന്ന വ്യവഹാരങ്ങളെയാണ് പൊതുവേ **പൊതുതാൽപര്യ ഹർജി** എന്ന വാക്ക് കൊണ്ട് അർത്ഥമാക്കുന്നത്. സഹജീവികളോടുള്ള സ്നേഹവും സാമൂഹ്യമായ കർത്തവ്യ ബോധവുമാണ് ഇത്തരം വ്യക്തികളെ ഇതിനു പ്രേരിപ്പിക്കുന്നത്. ഇന്ത്യൻ നീതി ഭരണ വ്യവസ്ഥ ഇത്തരം വ്യവഹാരങ്ങളെ അംഗീകരിക്കുകയും പ്രോത്സാഹിപ്പിക്കുകയും ചെയ്യുന്നുണ്ട്. പോസ്റ്റുകാർഡിൽ അയച്ച ഒരു പരാതിയിന്മേൽ വരെ അന്വേഷിച്ചു നടപടിയെടുത്ത ചരിത്രവും പൊതുതാൽപര്യ ഹർജികളുടെ ചരിത്രത്തിലുണ്ടായിട്ടുണ്ട്. പല സാമൂഹ്യ പ്രവർത്തകരും പൊതുതാൽപര്യ ഹർജികളിലൂടെ പ്രശസ്തരായവരാണ്. നവാബ്‌ രാജേന്ദ്രൻ അത്തരത്തിലൊരാളാണ്. കെ. കരുണാകരൻ മുഖ്യമന്ത്രിയായ സമയത്ത് നിരന്തര ഹർജികളിലൂടെ അദ്ദേഹം പോരാടുകയുണ്ടായി.

വർഗ്ഗം:ഇന്ത്യയിലെ നിയമങ്ങൾ
കെ. വി. പത്രോസ്

ലഘുചിത്രം|കെ. വി. പത്രോസ്
കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ സ്ഥാപക നേതാക്കളിൽ ഒരാളാണ് ശ്രീ. കെ. വി. പത്രോസ്. തിരുവിതാംകൂർ കൊച്ചി കമ്യൂണിസ്റ്റ് പാർട്ടിയുടെ ആദ്യത്തെയും രണ്ടാമത്തെയും സെക്രട്ടറിയായിരുന്നു ശ്രീ പത്രോസ്. കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ വളർച്ചയെ നയിച്ച ഒരു നേതാവാണെങ്കിലും അജ്ഞാതമായ കാരണങ്ങളാൽ അദ്ദേഹം വിസ്മൃതിയിൽ ആണ്ടു പോയി.  **കുന്തക്കാരൻ പത്രോസ്** എന്നും **കേരള സ്റ്റാലിൻ** എന്നും അറിയപ്പെട്ടു.

1946-ൽ നടന്ന പുന്നപ്ര-വയലാർ സമര ആക്ഷൻ കമ്മിറ്റിയുടെ കൺവീനറായിരുന്നു. പാർടി സെക്രട്ടറി സ്ഥാനത്തു നിന്ന് പിന്നീട് നീക്കി. സ്റ്റേറ്റ് കമ്മിറ്റിയിൽ നിന്ന് പുറത്താക്കുകയും ആറാട്ട്വഴി ബ്രാഞ്ചിലേക്ക് തരം താഴ്ത്തുകയും ചെയ്തു.  കൽക്കത്ത തിസീസ് കാലത്ത് പാർട്ടി നയം നടപ്പിലാക്കുന്ന കാര്യത്തിൽ പത്രോസ് കർക്കശമായി പെരുമാറിയെന്ന ഒരാക്ഷേപം പാർട്ടിക്കാർക്കിടയിലുണ്ടായിരുന്നു എന്ന് ഇ.എം.എസ് യദുകുല കുമാർ രചിച്ച കുന്തക്കാരൻ പത്രോസ് എന്ന ഗ്രന്ഥത്തിൽ പറയുന്നുണ്ട്. 

## അവലംബം


വർഗ്ഗം:കേരളത്തിലെ കമ്യൂണിസ്റ്റ് പ്രവർത്തകർ
ടി.എച്ച്.പി. ചെന്താരശ്ശേരി

കേരളത്തിലെ ചരിത്രകാന്മാരിൽ പ്രമുഖനാണ്  **ടി.എച്ച്.പി. ചെന്താരശ്ശേരി**(തിരുവൻ ഹീര പ്രസാദ് ചെന്താരശ്ശേരി, ജനനം - 29 ജൂലൈ  1928). ഇന്ത്യയിലെ ജാതി വ്യവസ്തയെക്കുറച്ച് ആഴത്തിലുള്ള പഠനം അദ്ദേഹത്തിന്റെ കൃതികളിൽ കാണാം. കേരള ചരിത്രത്തിലെ മഹാനായ അയ്യങ്കാളിയുടെ സമര ജീവിതത്തെക്കുറിച്ചുള്ള കൃതി ശ്രദ്ധേയം. ഡോ.ബി.ആർ. അംബേദ്കറെ കുറിച്ചും സമഗ്രമായ രചനകൾ അദ്ദേഹത്തിന്റെതായുണ്ട്. മൂന്ന് ഇംഗ്ലീഷ് പുസ്തകങ്ങളുൾപ്പെടെ നാല്പതോളം കൃതികൾ രചിച്ചുണ്ട്.

## ജീവിതരേഖ
പത്തനംതിട്ട  തിരുവല്ല ഓതറയിൽ എണ്ണിക്കാട്ടു തറവാട്ടിൽ ജനിച്ചു. ഇപ്പോള് തിരുവനന്തപുരം പട്ടത്ത്  സ്ഥിരതാമസം. സാധുജന പരിപാലന സംഘത്തിന്റെ തിരുവല്ല മേഖലാ സെക്രട്ടറിയായിരുന്ന കണ്ണൻ തിുരവനും അണിഞ്ചൻ അണിമയും മാതാപിതാക്കൾ. തിരുവല്ല ഓതറ പ്രൈമറി സ്കൂൾ, ചെങ്ങന്നൂർ  ഗവ. ഹൈസ്കൂൾ, കോട്ടയം കാരാപ്പുഴ എന്.എസ്സ്.എസ്സ് ഹൈസ്കൂൾ, ചങ്ങനാശ്ശേരി സെന്റ്.ബെർക്ക്മെൻസ് കോളേജ്,തിരുവനന്തപുരം മാർ  ഇവാനിയസ് കോളേജ്,തിരുവനന്തപുരം എം.ജി. കോളേജ്  എന്നിവിടങ്ങളിൽ വിദ്യാഭ്യാസം. എ.ജി. ഓഫീസിൽ അക്കൌണ്ട് വിഭാഗത്തിൽ സേവനം അനുഷ്ഠിച്ചു. ചരിത്രം,നോവൽ,ജീവചരിത്രം എന്നീ വിഭാഗങ്ങളിൽ രചനകളുണ്ട്.

## കൃതികൾ
*കേരളത്തിന്റെ ഗതിമാറ്റിയ അയ്യൻ കാളി
*ഭാരതരത്നം അംബേദ്ക്കർ
*അയ്യൻ കാളി
*ഡോ.അംബേദ്ക്കർ തത്ത്വചിന്തകൻ
*കേരള ചരിത്രത്തിലെ അവഗണിക്കപ്പെട്ട ഏടുകൾ
*കേരളത്തിന്റെ മലർവാടി (വയനാട്)
*കേരള ചരിത്രത്തിന് ഒരു മുഖവുര
*ഇളംകുളവും കേരള ചരിത്രവും
*പൊയ്കയിൽ കുമാരഗുരു
*പാമ്പാടി ജോൺ ജോസഫ്
*ചേരനാട്ട് ചരിത്ര ശകലങ്ങൾ
*അയ്യൻ കാളി നടത്തിയ സ്വാതന്ത്ര്യസമരങ്ങൾ
*ആദി ഇന്ത്യാ ചരിത്രത്തിലൂടെ
*ആദി ഇന്ത്യരുടെ ചരിത്രം
*ചാതുർ വർണ്ണ്യവും അംബേദ്ക്കറിസവും
*Ayyankali – The First Dalit Leader
*Dr.Ambedker on Some aspects of History of India
*History of Indigenous Indian

## പുരസ്കാരങ്ങൾ
*ഇന്റർനാഷണൽ ലിറ്റററി അവാർഡ് - അബുദാബി
*എ.ശ്രീധരമേനോന്റെ നാമത്തിലുള്ള കേരളശ്രീ അവാർഡ് -കേരള യൂണിവേഴ്സിറ്റി.
## അവലംബം


വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:1928-ൽ ജനിച്ചവർ
വർഗ്ഗം:ജൂലൈ 29-ന് ജനിച്ചവർ
വർഗ്ഗം:ചരിത്രകാരന്മാർ
ഡീ-എക്സ്റ്റിംക്ഷൻ

വംശനാശം സംഭവിച്ച ഏതെങ്കിലും ഒരു ജീവിവർഗ്ഗത്തെ തിരിച്ച് കൊണ്ടുവരുന്ന പ്രക്രിയയെയാണ് **ഡീ-എക്സിംക്ഷൻ** () അല്ലെങ്കിൽ ഉയിർപ്പിന്റെ ജീവശാസ്ത്രം (), ജീവിവർഗ്ഗ പുനരുജ്ജീവനം () എന്നുള്ള വാക്കുകൾ കൊണ്ട് അർത്ഥമാക്കുന്നത്. ഇതുവഴി വംശനാശം സംഭവിച്ച ഒരു ജീവിയേയോ ആ ജീവിയെപ്പോലെ തന്നെതോന്നിപ്പിക്കുന്ന ഒരു ജീവിയേയോ പുനരുജ്ജീവിപ്പിക്കാൻ സാധിക്കും. ക്ലോണിംഗാണ് ഇതിനായി ഏറ്റവും കൂടുതൽ നിർദ്ദേശിക്കപ്പെടുന്ന മാർഗ്ഗം, അതുപോലെ തന്നെ മറ്റൊരു മാർഗ്ഗമാണ് സെലക്ടീവ് ബ്രീഡിംഗ് അല്ലെങ്കിൽ നിയന്ത്രിത ബീജസങ്കലനം. ഈ രീതികളിലൂടെ വംശനാശ ഭീഷണി നേരിടുന്ന ജീവിവർഗ്ഗങ്ങളെ വംശനാശത്തിൽ നിന്നും രക്ഷപെടുത്താനും കഴിയും. 

എന്നാൽ ഈ രീതികൾ വളരെയധികം വിമർശനങ്ങൾ ഏറ്റുവാങ്ങിയിട്ടുള്ളവയാണ്. ഇതിന്റെ വിമർശകർ മുഖ്യമായും എതിർക്കുന്നത് ഒരിക്കൽ വംശനാശം സംഭവിച്ച ജീവികളെ വീണ്ടും ഉയിർപ്പിക്കുന്നത്; അവയുടെ ഇപ്പോഴത്തെ ആവാസ വ്യവസ്ഥയ്ക്കുണ്ടാക്കുന്ന ഭീഷണിയും നശിച്ചുപോയ ഒരു ആവാസവ്യവസ്ഥ മൊത്തമായും പുനരുജ്ജീവിപ്പിക്കാൻ കഴിയില്ല എന്ന വസ്തുതയുമാണ്.

## സാധ്യതയുള്ള ജീവികൾ
പുനരുജ്ജീവനം സാധ്യമെന്നു വിചാരിക്കുന്ന ജീവികളിൽ ചിലത് ഇവയാണ്.
### പക്ഷികൾ
* സഞ്ചാരിപ്രാവ്
* ഡോഡോ പക്ഷി

### ജന്തുക്കൾ
* ക്വാഗ്ഗ
* വൂളി മാമത്ത്

## അവലംബങ്ങൾ

വർഗ്ഗം:ജനിതകശാസ്ത്രം
വർഗ്ഗം:പരിപാലന ജീവശാസ്ത്രം
വർഗ്ഗം:ക്ലോണിങ്ങ്
മദ്രാസ് പ്രവിശ്യ

ബ്രിട്ടീഷ് ഇന്ത്യയുടെ ഭാഗമായിരുന്ന ഒരു പ്രസിഡൻസിയാണ് **മദ്രാസ് പ്രസിഡൻസി** അഥവാ **പ്രസിഡൻസി ഒഫ് ഫോർട്ട് സെന്റ് ജോർജ്**. **മദ്രാസ് പ്രൊവിൻസ്** എന്നും അറിയപ്പെട്ടിരുന്നു. ഇന്നത്തെ തമിഴ്നാട് മുഴുവനായും ആന്ധ്രപ്രദേശിന്റെ തെക്കേ ഭാഗവും (ഇപ്പോൾ സീമാന്ധ്ര എന്നറിയപ്പെടുന്ന പ്രദേശം, വടക്കൻ ആന്ധ്ര അന്ന് ഹൈദരാബാദ് രാജ്യത്തിന്റെ ഭാഗമായിരുന്നു) കർണാടക സംസ്ഥാനത്തിന്റെ പല ഭാഗങ്ങളും കേരളത്തിലെ മലബാറും ഉൾപ്പെട്ട വിശാലമായ പ്രവിശ്യയായിരുന്നു ഇത്. മലബാർ ഈ പ്രവിശ്യയിലെ ഒരു ജില്ലയായിരുന്നു.

വർഗ്ഗം:ബ്രിട്ടീഷ് ഇന്ത്യയിലെ  പ്രസിഡൻസികൾ